|  |  |
| --- | --- |
| **B A T I R** | |
| **Murat Çepay** | |
|  |  |
| **Xetxer:** |  |
| Batırbıy : | İnstutır k'iwxığaç’ |
| Hacet | Batırbıy yan |
| Hamat' | Batırbıy yateş |
| Mıhamet | Batırbıy yiwneğu Hamat'e yileğu` |
| Aslan | ç’ale zişü`uğ |
| Goşfıj | Aslan yan |
| Hazret | Aslan yileğu` |
| Hasan | Hazret yinıbceğu` |
| Şamset | Nıbjıç’ejep, aw yitépl'aç’e değow kızeténağ |
| Suret | Şamset yiph'u, nıbjıç’ |
| Raziyet | Pşaşe zideqoğu` |
| Nıwor | Yil'esışe fediz yinıbjew yao |
|  |  |
|  |  |
|  | Ğemafe pçıh. Wokzal. Meşü`ok'u makexer keux. Çémodanır yipaşha yitew, ç’aqor yipl'eu téwbğoağew Batırbıy şıt. Zıgorem zerepapl'erer xepş`ıç’ew, gumeç’ew zépl'ıha. Hacet kıkoç’ı |
|  |  |
| Hacet | ( Gumeç’ew ) A si Batır wuznesıjığem l'etew pal'tew fabe keşef, armırme a wuzdeqojırem çıaşxo şeh'u yao |
| Batırbıy : | Mış fedizre kıç’emıotıç’ıjıba, Nan, kesşefışt sıoağıy. |
| Hacet | Wügu xemığeç’ si Batır, nı pıstewurıy gumeç’ıl'ex |
| Batırbıy : | Se sıofep, wo zıfesakıj, Nan |
| Hacet | Yey siç’al |
|  | Hamat' kıkoç’ı |
| Hamat' : | Cırıy meşü`ok'ur kesığeba, sişneh'ıç’ ? |
| Batırbıy : | Kegujö Hamat' |
| Hamat' : | Ade se wo wöjejığaxew, nısedaxe yizakow k'iténağew sıuy, çılem zıdesşejınew sık`uhajığ. |
| Hacet | Mıhamet wüğusağba ? |
| Hamat' : | Arıy mow kıuhajışt. Nepe Mıhamet yigu şüep, raykonım kışés”es”enğexefay. |
| Batırbıy : | Sıda şüa keh'uğer ? |
| Hamat' : | Aşıw tithamate Téwçöjıre, Mıhametre zequxerep. Séneguye Mıhamet yianat'e tıraşınç’e. |
| Batırbıy : | Mıhamet fede lejaqoxer ğotığoaye, zıç’ızemquxerer sış`erepneh' |
| Hamat' : | Ar şıpke. S”ıf yaxehaç’ıy yaxeç’ıç’ıy yeş`e, uşıj aw.. |
| Hacet | Ziy nepe çıle thamate pış`ığemıy, a tétır yaneh' deyixenep. |
| Hamat' : | ( zexixığer yigu rimhew ) Qo, ar sış`erep Nısedax, sış`erep, aw zequxerep. |
| Hacet : | Zıç’ızemquxerer Téwçöj yeşönım déhıxı sarı |
| Hamat' : | Mıde mış yiorer! Yemışöre şıa cır ? Zeç’erıy yeşöx. Wuthamaten pl'eç’ışta seo a t'equr pıxeml'ew ? Aş paye çılem yipaşe wuwbı huna ? |
| Batırbıy : | Yaféwba ? |
| Hamat' : | Yaféwbı kodıy, Ar cırıy t'equre tipeşeştme tızeriyt'ısh'erer şül'eğun |
| Hacet | Terezew yeş`e |
| Hamat' : | Nısedax !... |
|  | Mıhamet kıkoç’ı |
|  | Mırarı yejırıy |
| Mıhamet: | Ade se wüt'ıshajığax sışüeş`ığ. Değow sıb`uç’ejığ ( akçe féşeyı.. ) |
| Batırbıy : | Haw, Mıhamet thawöğepsew, sişıç’ağep... |
| Mıhamet: | Aşç’e wo sıwopç’ıjığep. ( yiç’ıbe şüirél'ha ) |
| Hamat' : | ( femıye şıağow, aw wuç’ıtem kıxeç’ew yiç’ecıbe yiabejıy.. ) Serıy... |
| Batırbıy : | Hamat' ! |
| Hamat' : | Aşıw ...( somiş kıréxış... ) Kıskoç’ığe şıağuy şıap,aw qo mı somişır...( Batırbıy yiç’eç’ıbe rél'ha ) Psı wuréşön. |
|  |  |
|  | Suret kıkoç’ı. Sıs’ém tétxer zepl'ıjıx. Suret wuç’ıtağew kohajı. |
|  |  |
| Mıhamet: | Tızeşüetew tışıtınha ? Neqox tét'ıshap'e gore ketğotınıy tıt'ısışt. Wo Batırbıy ( Suret zıkohajığemç’e a yiş`ıy... ) wo qorıy meşü`ok'ur kıztéhaşt ğogur kızeğaşı` |
| Hacet | ( Suret üğaç’emı zéreşüeyğor kıxeşew ) wo qo si Batır. |
| Hamat' : | ( Yadriğaştew ) wo qo sışneh'ıç’ |
|  | Batırbıy kıtraneş, adrexer yeç’ıx. Suret kıkoç’ıjı |
| Batırbıy : | Wukemqoağemıy sigu kobğeştığep. Wos`oğağeba ? |
| Suret : | Yawujıre yil'esew wuzérecejıştım wusımğeqotejew...( yeqoal'`eş yiape yewbıtı ) |
| Batırbıy : | Sapaşha wütış, kewoo neh', zızerepç’erıç’ıjew t'ıoağıy pışeğupşejın, wuxehajışt. |
| Suret : | Sıda p'ıorer Batır |
| Batırbıy : | Arı. Bzıl'fığem nepe ble zızeréh'oç’ı yaoba ? |
| Suret : | Sigu xewoğeç’ı |
| Batırbıy : | Xeseğeç’ımıy zıtétır keseo |
| Suret : | Aşığum sızexepş`ıç’ırep Batır. |
| Batırbıy : | Ade ç’elejxem waxehajımı , xet yiş`ere ? Nem yitır psem fed yaoba ? |
| Suret : | Haw, Batır, sıd h'uğemıy se sıpfeşıpkeşt, aw ..worı worı sızşığupşejıştır. A wuzdeqojırem pşaşe daxe şıı`. Te axeme yafede tıh'uxenep. Arış |
| Batırbıy : | Sıda p'ıorer Suret ? |
| Suret : | Arı. Şö h'ul'fığexer bow şüthağeps”ıx. Zı keşöo, nemıç’ew şüzéqo |
| Batırbıy : | Haw, Suret. Nıbjıy sigu yimıl' wos`oağep. Arsı wüş`eş ğehu. |
| Suret : | Sıfay zığeh'unew, Batır sıfay. |
| Batırbıy : | Serıy sıfay Suret. |
|  | Meşü`ok'u make keu |
| Suret : | Wümeşü`ok'u kesığ. |
| Batırbıy : | ( zıgore yigu keç’ıjığew ) Sehatır thapş h'uğe şüa cı ? |
| Suret : | ( sihatım yeplış ) Si sehat şıt. |
| Batırbıy : | Ar sehat h'una ? |
| Suret : | Wowyer neh'ışüımı tızeğeh'ojıba ade ? ( zeh'ojıx ) |
| Batırbıy : | ( Suret fıç’epl'ıy ) Awujew kıseptığew are mır kızeresşıh'un fayer, Suret? |
| Suret : | ( kıfıç’epl'ıjıy ) . Wuzerefay !... |
|  | Hamat' yimake keu |
| Hacet | A sical a si Batır ! Wukışineşt siç’ale dax ! |
| Batırbıy : | Sıkaçe Nan ! |
| Suret : | H'arç’e Batır ! Ğogumaf ! |
| Batırbıy : | H'arç’e , Suret ! ( apexer zerağewbıtıjı ) |
| Suret : | Ketxı zepıtze şıı, Batır guşıit'`u nem`amıy ketxı zepıt, armırme sigu meqodı. |
| Batırbıy : | H'un Suret worıy arı... |
|  |  |
|  | ( Çemodanıy yeştejı, yeç’ı. Suret ay deqoate. Meşü`ok'ur yejejı. Yia feğesısıjı. Suret mıdre buğumç’e kohajı ) |
|  | Hacet, Mıhamet, Hamat' kıkoç’ıjıx |
|  |  |
| Hacet : | Moştew Batır yecap'em zızğeqotejırem kes, sış`erep sigu kızıç’ısiorer -neh'ıbere tızereml'eğujınew. caştew yil'esipl’ıır sıhığe, cırıy.. |
| Mıhamet: | cı wo wügu zıfeqodıjın şıajep Hacet. Zı yil'es s”ıqu zako wüç’ale zerécenew kıfenejığer, yit'ane... |
| Hacet | Yey Mıhamet kıpfemığesew wöjew zıh'urem yil'esırıy bow ç’ehı. Guğap'ew yia yil'fığe zako şüzabem nıçepe yiwne riml'ağow, şıhazakow kızerinerem, gupşıse maç’`a yigu keç’ıjırer? Zı çeşırıy yil'es fedizew kıpşeh'u. |
| Mıhamet: | Wo cır wuşüızabejep, Hacet. P'`otejışt. Batırbıy instıtur k'iwxınsı... |
| Hamat' : | Zıgorıy kıtfişen nısedax. |
| Mıhamet: | Arı. Pl'eğuğeba Şamset yipşaşe kızereqoağer ? A nebg’ırit'`ur zecağoxep. |
| Hacet | Yane guşe sigu rihıxerep, aw Suret s”ıqur serıy siceğoaxep. |
| Hamat' : | Neqox. Suret zıdetşejınış, çılem tıqojışt. ( kohajıx ) |
|  |  |
|  | KEWUŞ'INÇ’I |
|  | Hacet yişagu. Çırbış wuneşxew kel'ağoxereme yafemdew, wunej s”iqu det. H'ul'fığe zeredemsır kepş`enew ığeç’ çıjeç’e cegu mah'er keu. Hacet yiaxer yiblıpk ç’eğ ç’el'ew, Mıhamet water yiığew cegur kızdiç’ıre l'enıkomç’e mapl'ex, medaox. A l'enıkomç’e |
|  |  |
| Mıhamet: | ( psınç’ew ) Mow yis’ıpe kewbıt, Hacet ( l'ater réul'`ı ) mı zexetıps’erer Batırbıy bere üğetıjınep ştın, aw qo yıt'anıy yej zerefayew k'iş`ehın. ( Hacet cegu maker kızdeuç’ıre l'enıkomç’e mapl'e, Ar Mıhamet Yel'eğu, Of şıenır zepéğewu, |
| Hacet | Zızğerehatın, sımıgupşısen sıl'eç’ırep. Mı kebarır zızexesxığem şıwblağew ziy kızgurıojırep. Mow pıkıxıp'`em sıxetım fed. |
|  | cegu makem cırıy neh' zık'éatı ( nebg’ırit`urıy aç’e mapl'e |
|  | Qo wuzegomwıt cır !...( ph'ejıyew şıl'xer k'éşıpıx ) |
|  | Yişha caşöw tığem k'iğejöağem nıabl'eç’ıç’e pç’ant`er ril'eç’exızıy Hamat'e k'éha. |
|  | K'éblağ pşıkonef. Ket'ıs. ( ph'er wunem réha ) |
| Mıhamet: | Ziy tébğefağep wum`o. Yişha caşö Adif yiable kızeraotejırem fed, çeş mezaxer k'éğenefı. |
| Hamat' | Xeta worıy wuzdehaşxıjırer, Mıhamet ? Mışem tığujır şüeperas’ zeraow. Sıda wo wüşhas’ kıpfih'ırer, sepal'ew zereptétım nemıc`ew ? ( cegu maker kızdiuç’ıremç’e pl'esıy met'ısı ) |
| Mıhamet: | Wumıgubj Hamat'! Ade wugubjın feşüaş. |
| Hamat' | H'uğe! ( wunemç’e a yeş`ış ) Sışneh'ıç’e cırıy kesıjığeba ? |
| Mıhamet: | Kesıjığep aw yikesıjığo şıpk. ( Yi ç’ıbe yil' sehatır kıréxısı yepl'ı ) |
| Hamat' | ( Ketecıjı ) . Ç’ale bétemalım zexixıştır kebar gomıu, yigu yeuştep. Tış`eştırıy tıoştırıy tış`ejırep. |
| Mıhamet: | cı sıd p`ojın , sıdıy pış`ejın ? A şıw a nebg’ırit`ur zefaye dedew zexetxıştığe, keh'ujığer sış`erep neh' |
| Hamat' | Bew zetraotç’ı . Çıler pış`ereba Mıhamet ? Zı kebarır minew zeblaxışt. Kezıoaterem zıgore ximığah'ome yinıbe mewuzı. cı hayrım şükaqu yaoy kıtl'ağeqoağ, aw l'ebeku detz’eştep. Sıdehaştep yiuy tane yisırıy wuçüğe. |
| Hacet | Sıl'`eme tikexal'e sidaml'hajınç’ıy serıy aş sil'ape desz’eştep. |
| Mıhamet: | Qo cı ğeş`eğonxer keşöox. Zexezxıremıy sıd kışüaon ? |
| Hacet : | Haw, Mıhamet, sihade wol'eğu, a zımç’e sıwodeuştep, wügu kısemığabğ. |
| Hamat' | Terez Nısedax,terez Kıtfemıyağem terıy... |
| Mıhamet: | Kışüfal'`eştığemıy şüış`erep.şüorer yemıqu, ar wuşhağu h'uştep. |
| Hacet | Zı nemıamıy kıtfeyeağ, tıriz’ew şıtığemı, ç’alem yikesıjığo dedem sıd paye dequağ ? Aş zıgore xemıl'ığemı, ar şımtığemı, nepe Batır kızşıdahajışt mafem sıd paye zıkrariyğeşıjıre ? Sıd paye kısaol'. |
| Hamat' | Şıblekom yihığew yaoba ... |
| Mıhamet: | Sıd paye zıxejüwkore ? Wufemıyew xet cı wühınış, laje kızfihıjına ? Aslan feda seo pşaşeme yagu rimıhırer ? Zı ç’elejç’e sıda aş şıç’erer ? Ğeş`eğona Suret aş dihıxığemı? Batırbıy yiğotınba cı ? Nasıp a zı nebg’ırem yepxığew kuşüeş`a ? |
| Hacet | Haw tıdehaştep. Akıl ziam tızexiş`ıç’ışt, Tızexezımş`ıç’ıremıy... |
| Mıhamet: | Arep, sıonep sıuağe şıham, yepsel'ıh'oştığemı ğeş`eğona ? Newış yejxer zegurım`ojığenç’ıy meh'uba ? Sıda aş fedew h'ureba ( mapl'ex ) |
|  | cegu makem cırıy neh' zık'éatı |
| Hacet | Seş`e bow seş`e guş. Ar kızeretfeyağer, aw dunayem neh' wuşımç’erer, zır bığel'ap'esı wo wünasıp pış`ınır arı. Aştew bğotığe nasıpımıy wüğeth'eştep...( yigu kızexahaş, wunem yehajı ) |
| Hamat' | Eyy wuxawko Nısedax ! Nemıç’ıme yal'epawoxesı yejxeme yanasıp kıdaxığexew bow be tıh'ejew şıaxer. |
|  | Maşine make keu, kewçü. Batırbıy çemodanır yiığew k'éha. |
| Batırbıy : | ( çefew ) Haç’exer tiaxeba aşığum. Şümafe şüı ! Şıpke pıçıha hazır h'uğe( Mıhamet yiape yewbutı ) |
| Mıhamet: | Fesıjapşıy, Batırbıy ! Adıg’eme zeret`o xabzew wucığem yihayr wol'eğu` |
| Batırbıy : | Thawöğepsew, Mıhamet. ( Hamat' yiape yewbutış ) ofxer sıdew h'uxere Hamat' ? |
| Hamat' : | Yemığahım çeşıy mafıy tıxet, zı takik ğepsefığo tiap. Nepe wukzereqojırer sış`ağetıy yerağow sıkxeç’ıjığ... |
| Mıhamet: | Ade cı tedeç’e zıbğezen wügu xel' ?, Batırbıy. |
| Batırbıy : | Ar ğenefağeba - tikolxoz sıkeqojığ. |
| Mıhamet: | ( keguşüe ) Wuxewkoağep sışnehıç’. cıdedem tişıç’ağ. |
| Mıhamet: | Arı. Yinjener terez tışiç’ağ., ar şıpke zıgore tiaş aw, ç’ım kıxemşıxew mel'epawoş gubğem yit, zerebılımıy şım`aw. |
|  | Hacet wunem k'eç’ı |
| Hacet | Wukesıjığa Batır ? |
| Mıhamet: | Sıpfeguşüe Hacet |
| Hamat' : | Arı ,Sıpfeguşüe serıy Nısedax. |
| Batırbıy : | ( Yane zırışéç’ızıy ) Wüşha sıdew şıt tan ? |
| Hamat' : | Yewowoy, a şıha mığojım simığal'`ew wıçüjıştep. Wuzı zepıtışt. Kombayne o maker yiç’ırep. se aş sésejığ. |
| Batırbıy : | ( yişıpkew medao ) . cegu deta seo ? |
| Hamat' : | ( femıyaxew ) Det.. |
| Batırbıy : | Xeta kezşağer ? |
| Mıhamet: | ( Yerağow ) A şıw...Şıblekor arı. |
| Batırbıy : | ( cegu maker kızdiç’ıremç’e l'equağeş ) Xeta cı Aslan k'işağer ? |
|  | cewap ramtışöw tétxer zepl'ıjıx. |
| Hamat' : | A şıw... A şıww... Qo xet yiş`erer aş k'işerer, ı Mıhamet ? |
| Mıhamet: | Arı şıw... Kepşeştıme cı pşaşe daxew şıar maç’a ? |
| Hamat' : | A sermefit'`u, sınıbjıç’`ew sık'içıjığağotıy, ı Mıhamet ? ( Mıhamet re Hamat' ere zereğeşxıx. ) |
| Hacet | ( Kızepéwtış ) . Şıblekom ziy h'un k'işağep. Wışxores’ıjew Şamset yiph'u Suret zı Suretıj gor. |
| Batırbıy : | ( kıç’aşte, aw kızximheşew ) . ı Xet p'uağer ? |
| Hacet : | Şamset yiph'u Suretıjır arı. |
|  | Zeç’emıy zawşefı. Batırbıy cegu maker kızdiuç’ıremç’e l'ebeku zawle yez’ı, medao. Mıdrexer aş l'epl'ex .Batırbıy zıkzéreğezeç’ı, zerépl'ıxerer k'él'eğuş, kızximğeşew keşxıps”ı |
| Batırbıy : | ( çefew ) Ar değuba tan. Hayrır sidığuy değu. Aşığum nepe tıguşüeştba...!Tıçefıştba ? |
|  | Mıhamet re Hamat' ere keçefıjıx. |
| Mıhamet: | Arep Hacet, wüç’ale kızereqojığem paye, zı şıxın ç’eşığo gore pış`ığeba seo ? I? |
| Hacet | ( yiş`eştır yimış`ew şıtığem xeç’ıp'e kıaç’ehajığew ) Şükaqox wunem, anerıy hazırps. |
| Mıhamet: | Neqo Hamat' |
| Hamat' | Neqo Mıhamet ! (Zereğeçefızı Mıhamet re Hamat' ere wunem yehax. Hacet ıy yawuj yit.) |
| Batırbıy : | ( zexixığe h'ebarır cır neh kıgurıojığew yiş`eştır yioştırıy yimış`ew ph'e kutap'ew şagum del'ım tét'ıshağ, yepl'ıxı ) Aş fede meh'oa ? Meh'oa aş fede ? |
|  | Çefım zerihaxew Hazret re Aslan re kıdehax. |
| Hazret : | ( Wored kıç’aoç’ı ) Mıyekope radyom , si yör, yöra Kaler k'éğacerıy - sişul'eğup'e zakuy , yey. |
|  | sızfaye pşaşer sınat'e mıh'uştımı, |
|  | Zere rayonew kızepezğecen guşıy yey |
|  |  |
|  | Batırbıy yapej, yiguç’e kızxiğeşırep |
|  |  |
|  | Wo wo fesıj apşıy, studéntır ! Yecenım kupşhar kıxebğetekuğen faye , ket yabğeoağ. |
| Aslan : | ( Batırbıy yiape yiwbıtısıy ) . Wul'eğuph', siğuneğuj, wul'eğuph'. carı Hazret, te çıle pısıncır tıwt'ew tıxetıfe, Batırbıy instıtur k'iwxığ. |
| Hazret : | Ti naçalnikeme kaxeh'oağ, sışneh'ıj. |
| Aslan : | Hayrba kıxeh'oğemı. Sıpfeguşüe, Batırbıy, wüguç’e wuzfaye şıpker kıbderéh'u |
| Batırbıy : | Thawöğepsew, Aslan. |
| Aslan : | Te p'uağemıy, wo wuth'e zıh'urem, terıy tıxenıştep, kıttémışxemıy kıttétekoşt. Sıpfeguşüe siwneğuj. Neqo Batırbıy wukzeresıjığem paye, bje gore zedetımıatı h'unep... |
| Hazret : | Zıy témşöştme nepe wuşhağo şıağoxer tiax.. Aslan k'işağ, hayr yiı`, worıy yecap'er kewuwxığ. |
| Aslan : | Hayrırıy ofep, te tıxemıtımıy ar zıgorew h'un. Mow kulıme yadej tihanıy, tışzexesın. Beş`ağew tızedışısıjığep. Tıguşıen, zıdğeth'en . |
| Batırbıy : | Worıy sıpfeguşüe Aslan. Wüpao mafe seo ! |
| Aslan : | Thawöğepsew, siwneğu, neqo thamaterıy kıtejen faye |
| Batırbıy : | Se ğogum sıkzeretéç’ıjığ, mow zıkestıhaç’ınıy |
| Hazret : | Terez, terez, Batırbıy wuzdaqorer cegu, pşaşexer utıx, wo wuç’ale zıkemış, zıkeğeç’eraç’ |
| Aslan : | Aşığum başe témığaş`ew a zıfes`oağem kaqo. |
| Hazret : | Zıkemğegujü` ( Yejejıx. Hazret woredır k'iogore kohajıx ) |
|  | Ğuç’ı ğol'ıp'e l'ağemıy sıkéwçöxış |
|  | çöake l'eg’itume sıkrağewçörıy yey |
|  | ç’ıgum yil'eg’ap'`em sıkıtéwçöş |
|  | Sıkıpç’el'ıpl'ezı şüzım yidıj woqojırıy yey |
| Batırbıy : | ( yal'ıpl'ew t'equre şetı ) . Aş fede meh'oa ? Meh'oa aş fede ? |
|  | Hacet yawuj yitew l'ıit'`ur wunem k'éhajıx |
| Mıhamet: | Tıbğeth'ağ, Tham wöğath', Hacet. |
| Hacet | Şuzğeth'ağemıy sış`erep,şüzğeps’ağ |
| Mıhamet: | Haw Hacet. cı te tıqojın. Bılımxem yafao faş`exer tış`enıx. Qo cı Batırbıy mafe kesıy tızexetışt. Yecağ aw yepşejığep kızeramğao |
| Batırbıy : | Yadğeoştırıy sış`erep aw.. |
| Hamat' | ( şefew Hacet réo ) . Ofır zeret`oğem tét. Nısedax tıdehaştep. |
| Mıhamet: | ( Mıhamet yafimıdew yişha yaféğesısı ) . Çeş rehat kuşöqu`! |
| Hamat' | Zığepsef sişneh'ıç’. Çeş rehat kışöqu` |
| Hacet | Thaşöğepsew ! |
| Batırbıy : | Thaşöğepsew ! |
|  | Mıhamet re Hamat' ere deç’ıjıx. |
|  | Nan mow cane kabze şıamı kısetıy zışeseğal' |
| Hacet | Ade se zımıy mıpçıha wumqow wukısç’erısın sışüeş`ıg’. Terezewıy tızerel'eğuğep. |
| Batırbıy : | Tiwneğume yahayr sıxemıtımı yemıquba ? |
| Hacet | Se wuksedeuştme, wuzğeqoştep. Sıwol'eu.. |
| Batırbıy : | Wukseml'eu nan. P'ıorer terezep. Sınibceğumıy saoç’en. |
| Hacet | Qo arew woomı...Wuksemdeuştmı sıd sış`en, si Batır..( caner kıfrixınew yeha ) |
|  |  |
|  | Kewşünç’ı. Pşıne neh' l'eşew keu. cegur mejötı. T'equ téş`ağew Batırbıy cegum k'iç’ıjew kıtéha. cegu maker zexixırem kes oç’ı, yithaqume yewbutı. Şagum dehajı. Met'ısı.Gupşıse yinım zel'éşte. |
|  |  |
| Batırbıy : | Zıy kısgurıorep afede meh'oa ? |
|  | Hacet koğum kıkoç’ış kıbğodeha |
| Hacet | A si Batır zımıwxıj. Wünasıp zıxeml'ım l'ıeğeç’e xepl'han pl'eç’ıştep. |
| Batırbıy : | Nan sıd paye wumçıyere. Zımğepsefıre ? |
| Hacet | Kısedeu si Batır mı kıwoh'ul'`ağer wügu yemğequ |
| Batırbıy : | Nan qo qorıy zığepsef. Wuketecıjın feyağep. |
| Hacet | Se sığol'ıjığağep, siç’al. A wuzdeşıağemıy şefıç’e sıkıpl'ıqoğağ. Zımıwxıj, kıpfeyeğağemı... |
| Batırbıy : | Nan sıda p'ıorer...sawuj wütew yemıquba ? |
| Hacet | Zı was`o sışüeyiğu, Batır. Wöatıy tiağ, aw zawo mığom tia ç’ixığ . Tiajep. Aşıy tewçöl'`ağ. Zıtıwç’ıjığep. Mıdremıy téwçöl'`eşt ( wunem yehajı ) |
|  |  |
|  | Maze zawle téş`ağ |
|  | Aslan re Hazret re awiyss’énem kıtéhax |
|  |  |
| Aslan : | ( gubjığayew ) . Pıç’ehıp'e sıl'eğuğemıy h'unıyep, Batırbıy ç’elej s”ıqur ç’ıle thamatew kesl'eğujınew |
| Hazret : | Sıda tış`eştır ade sışnehıj ? Yinasıp k'ihığ. |
| Aslan : | Mıhamet arı zeç’e zış`ağer. Raykomım çeme keçejıgore tithametağe ç’elej şıağor tırariğeşığ. -Sepes’iyalist nıbjıç’, ç’ale çan- yariosıy s”ıfxerıy yiğedaoxıy, Batırbıy thamate ph'ent'equm tırariğet'ıshağ. |
| Hazret : | Téwçöj sıgu zéreguğer. Jı k'imışejew şısığ. Yişha kışüaxığ.. - çılem sıdeç’ıjışt - kızéom nequ-nepsı keh'uğağ. |
| Aslan : | Aş raoğem yiwuj wuxetımıy wudeç’ıjın. Tépl'ın mıdrem yiş`erem. Bow daxew keguşıa, yeceğeşxor. |
| Hazret : | Yej Batırbıy Mıhamet partorgı yariğeş`ığeba ! Qo aş yiwuj wuzegomwut, sışneh'ıj. |
| Aslan : | Wuzegowtığew wuzegol'ıtığeç’ıy cır ay xepş`ehıjın şıap, aw zıyadğequ fedize te tızerefayew tıpsewuşt. ( kohajıx ) |
|  | Hamat re Mıhamet re kıkoç’ıx |
| Hamat' | Carı Mıhamet mıl'`erer l'ıı meh'u zıç’aorer. Tığose fed Batırbıy l'ams’ew k'içehew zıxetığer, cı koceşxom paşe faş`ığ |
| Mıhamet : | Kolxozım yiofxer cıdedem deyix. Batırbıy ç’elaqo. T'equy seşte... Serıy kısfağeşöşağe ofır sıfemığes’aç’emı ... Sıç’elejep, siqoaç’e kimhıjımı ? |
| Hamat' | Zıy wuzfeşten şıap, Mıhamet. Batırbıy yil'eğuxeme keral psawxerıy zeraşex. Se seguşüe. Sışnehıç’e çıle thamate h'uğew kesl'eğujığ. Ar nasıpığeba ? ( kohajıx ) |
|  |  |
|  | Kolhxoz thamatem yikabinet. Batırbıy k'éha yipaltew zışéxı. Zépl'ehı. Stolışham keğağew tétım yepl'ı |
|  |  |
| Batırbıy : | ( mace ) Razıyet ! |
|  | Razıyet kıç’eha |
| Razıyet | Wuksecağa Batır ? |
| Batırbıy : | Se sis”er Batırbıy. ( Keğağexem ape yafiş`ıy ) Mı kıtebğewçöağexer téxıx. |
| Razıyet | Wüç’as sışüeşıy... |
| Batırbıy : | Sicağop, aw keğağem tépemew tışısın tiof tétep. Pıçedıjım sehatır xım şeğejağew yim nes l'eğun kızdia koacedesxer kıç’ehanxew pçem tétıx. Masterskoyım yaşik kıraşıjışs’ı , pçeum oağewçörıy psı yiz yağeş`ı . Yal'akome psıncır yapıl'ew kısfıç’emğahax. |
|  | Razıyet zıy yim`ow keğağexer tirexıx,tıhapexer yeştex, yeç’ıjı. Aslan k'éha. |
|  |  |
| Aslan : | Tı kaqo h'uşta Batırbıy ? Salam aléykum! |
| Batırbıy : | Aléykum selam |
| Aslan : | ( Batırbıy yiape yewbutış, neh' wuneğow yet'ısıl'`e ) Thamate mafe wukıtfeh'u . L'eşew sigoape h'uğe. Wumıguşüen pıl'eç’ına , wühable şış ç’elej çılem paşe faş`ığeme ?! |
| Batırbıy : | Prawlenıyem xetxer kızeuç’ağexa ? |
| Aslan : | Kızeuç’ağexep....se mow siğuneğu sıfeguşüen, xet yiş`ere, zıgorem yiğegumeç’ımı sıuy yape zık'isız’ağ... |
| Batırbıy : | Yape zık'imz’ew, Aslan zeç’e kızereğoyıxeme şükızedıç’ah. |
| Aslan : | ( yigu xeç’ew aw kızximığeşew ) Kısfeğeğu, Kısfeğeğu siğuneğu, qo of yüame se ... ( ph'ent'equrıy yiç’ıp'e yeğewçüjı, yeç’ıjı ) |
|  | Nıwor k'éha |
| Nıwor : | Sıkaqo h'uşta sical ? |
| Batırbıy : | ( Ketecış, peğoç’ı ) Kaqo, kaqo tan. Sıdewşıtew wukxeç’ışüğ ? Ket'ıs tan |
| Nıwor : | A siç’al , sıdew nıwo nepenç, jı keşeğu kısimtew, ofşıenır yesımğaje rapş`ew kısfesığ wum`o |
| Batırbıy : | Mow ket'ısırıy kao, tan wuzğegumeç’ı şıamı ? |
| Nıwor : | ( T'ısıy ) Beş`ağe sızıl'`en feyağer, zeç’emıy sawceğuğ, aw sıda sical sış`eştır ? Mı kolxozım sıl'eç’ıfe sıxetığ. Siç’alexerıy mış xeç’ıxıy Yaml'eğujın zawom qoğağex. Kağezejığep. Jıxer l'eğuph'eşüıxep, seş`e guş. Serıy sış`ajınewuy sıfeyejep aw ... |
| Batırbıy : | Ar wumıo tan. Mow k'et'ısırıy kao wuzğegumeç’ırer. |
| Nıwor : | Sızğegumeç’ıre guşer , çıam sıréstehı. Ph'e t'equ sıfay. Mış bere sıkeqoağ, aw cı Hacet yiç’ale téhağ yaoağetıy ,sıkıpfeç’eqoşağ. Yemıqu kısfemışı` siç’al, Wuyeğezığew zıh'urem wuç’ıterıy pış`ejıştep. |
| Batırbıy : | Değow pış`ağe wukzereqoağer, tan Arıme wüof zıtétır sımış`enç’ıy meh'u. ( Raziyet k'éce ) |
|  | Raziyet k'éha |
|  | A ç’alew zexetxem Hazret yaxetmı kısféc. |
|  | Raziyet yeç’ıjı |
|  | Zıy wafewç’ıten şıap.Tapeç’e zıgore wufaye h'umı kao , ye kısağau`, serıy sıp`uç’en. Wo wufenıkoşt t'equr te wodğeğotın. |
|  | Hazret k'éha |
| Hazret : | Wuksecağa Batırbıy ? |
| Batırbıy : | Nepe woset'upşı. Mow maşine goreç’e tadej uharıy kakır ç’ıbım del' ph'em şış mış faşerıy fekutej. Sıwol'eu. Qo tan worıy wuzdişejın. Armırme çıa. |
| Hazret : | Neqo tan |
| Nıwor : | ( Batırbıy apl'ı réşeç’ı ) . Alaham wöğepsew siç’al. Wüate yimğeş`ağe tham wöğaş`e |
|  | Nıwomre Hazret re yeç’ıjıx. Pçem nes nıwom Deqoate, Batırbıy k'éğezejı, Met'ısıjı, Tıxılîp'exem yaxapl'e. |
|  | Raziyet k'éce |
|  |  |
| Razıyet | Batırbıy, prawlenıyem xetxer kızeuç’ağex. ( tıxinl'ıpew xiwtığexer fıtırél'hax ) |
| Batırbıy : | Kıç’erehax |
|  | Raziyet yeç’ıjı. Mıhamet k'éha |
| Mıhamet : | Salam Aleykum Batırbıy ! |
| Batırbıy : | Aléykum selam |
|  | Hasan, Hamat', Aslan nemıç’ew nebg’ıre zışıpl' kıç’ehax. Salam zeraxı. Zereğebırsırıxeze zehet'ıshax. Hamat' neh' yapeuz’ağew met'ısı. Woasejıxe nes Batırbıy yaje. Thametaç’em kıoştım yejexew zeç’emıy zawşefı. Yepl'ıxıx. |
| Batırbıy : | Neh' dey mıh'ujınew tiofxer deyix. Raywonew xek'um teşfede yisep. cıfem tişha kıxeşıjırep. Téknik'éw tiar ığeç’. |
|  | wut'ısınıy wug’ın zıfaorem fed, tiférmexer zıpl'eğuç’e .Tibılımxer zetéğorğexeş, yape değezıyağow psıncım xetıx. Yadğeşxın abjıb yiz tiap. Xet yilejaç’e aştew tiıstağe ? Xeç’ıp'ew sıda tızejeştır ? |
|  | ( Zımıy zı k'iorep. Xetıy zerefel'eç’ew thamatem yinepl'eğu zışez’ıye ) |
| Batırbıy : | Ade zéşöwşefıy ? |
| Aslan : | Marı tızımğeh'urer, mış tél'ha sıonew sış`erep, aw tiof ç’eç’ırep. |
| Batırbıy : | ( zéç’emıy zaféğazeş ) Perwoh'u kıtfeh'uxerıy tızımğeh'ureriy şörıy şüşıerep ? |
| Hamat' | Zeretfel'eç’ew telaje fed , aw... |
| Batırbıy : | Sıda ade -awur- zışışır Hamat'? |
| Hamat' | Awur- tıhurep. |
| Batırbıy : | Tızeremıh'urer kışügureome , tızeç’emıh'uremıy şögupşısın fayeba ? |
| Mıhamet : | Cıdedem aş yicewap zı guşıeç’e keptıjınır k'in, Batırbıy. |
| Batırbıy : | Kıbdéseğaşte Mıhamet, ar zexepşın fay. Ay çılem nebg’ıre minışew desır zışıguğıxerer prawlénıyem xetxe mı şısxer arı. Arısı kolxozım yiof mıh'ume terı aşç’e zewpç’ıjınxe fayexer. Zeç’eme yanex deyır yanex değur tızereh'un tıl'eç’ıştır, tiqoaç’e k'ihıştır |
| Hamat' | cı tis”ıfxer gubğe ofşıenxem şıeğoayew yağegumeç’ıjırep. Yil'esitfım kamlejıştır zığe zakom xatem kıraxı. |
| Aslan : | Pomidorır arı |
| Batırbıy : | Kıraxıme değu aw aş paye kolxoz ofır acıb tış`ınew şıtep. |
| Mıhamet : | Tış`ımıy kıtfadeştep. |
| Batırbıy : | Kıtfadeştep. Moştew ç’ımafem tızeretéhaştır şüş`eştıağeba ? Thamatew tétığem sıd paye şüdemıağa ? Kolxoz çapıçım wase fetş`ew, ğune l'ıtfırep. L'ıağe yaow mel thapş , bılımışh thapş.. |
| Aslan : | L'ıenığer kewbutın pl'eç’ına ade ? Mafe kesıy zı çetıjıye , t'ıu, şı ( Hamat' yepl'ıze ) bığejım yihığ. |
|  | Hamat' e keşxıps”ığ zıréğezeç’ı |
| Batırbıy : | Wunağom yiçetıjıye zako çetıwum yişxığeme, çetıwujır yawç’ı. Sıd fede bığeja kolxoz çetır zıxırer ? Tıde zışaşxırer ? Xeta zışxırer ? Çapıç çapıçew mılk'ur zerezah'orer şöş`a. Somer pışüembılımew , min , milyonıy wüaştep. Aşç’ıy se şüzğesejırep. |
| Mıhamet : | Woleha tiç’ıguy yaneh' mıdey, tis”ıfıxerıy yaneh' mışhaxıph'ex |
| Batırbıy : | Ade sıda ? |
| Hasan : | Şu-şuı şös`ona ? T t tfeş`eştırıy t teşş`e aw |
| Batırbıy : | Tış`erep Hasan tış`erep. Zedéajmı zaatı yao. Şıhaqo tış`ın faye yawuj tıkzerinerer. ç’eç’ew , tişha zığewzew tızegupşısen yikunıy tiı. Aw bızegu kısfihew xetıy kısç’ereremıh. Tıl'eğuğer şıhayixığew, tımıwşefew, tımıwç’ıtew yiç’ıy tımışınew tejüğao |
| Aslan : | Terez batırbıy terez. Şıpker ne yiwtew p'ıonım neh'ışüı şıap, arı qoaç’e ziar. |
| Batırbıy : | Tispeyalistxemıy tızımğerazew yaxetır maç’ep. Guşıem paye , Hamat' tizawgar. Maşine tıhapşa cıdedem zéçew tiar, Hamat' ? |
| Hamat' | Neh'ıber şıt, aw ar se silaja ? Maşiner zerekuterer, kutağeme bığes’eç’ejın zerefayer zexaxınç’ıy feyağexep. Yaşıç’ağexer kısfaşefığep. Yas`oağ....( Yişha caşö p'ıç’ant'er tırél'eç’ıç’ı ) |
| Batırbıy : | Ze kıpfamış`ağeme rehatew wut'ısıjı h'uştep. Minre yap'`on kajedepth'ın, kebğotın faye. Bğes’aç’erep wüpşerıl' Xamat'. ( Hamat'e yişha k'eph'oateş kıjexapl'e ) Bığes’aç’erep seo. ( Hamat' e gubjığew zıréğezeç’ı ) |
| Aslan : | ( Kızeç’anew, aw kızximğeşew ) Zeresfaş`ew seş`e. Sışhaxırep. Sıorer mışıpkemı marı mı şısxemıy kaon. |
| Batırbıy : | Wumış`aqomı ? |
| Aslan : | Sımış`ew cıre nesı kısaoağep. Halığu bızığew sışxırer kısawtenç’ıjew , keblejığep kısaow sesağep se. Aw zıgoreç’e sımğes’aç’e şıame kısau` Batırbıy. Ofım k'iğaştexereme saşışep se. Kısfıxeğeps kodıyeriy zısımış`eç’e yit'ane kıstépl'harer sihıl'. |
| Batırbıy : | Aslan zı was`o sışü`eyiğu. Wufayeme Çanew of zerepş`eşüştır seş`e . Aw mı yil'esım zerepş`ağem fedeme tapeç’ıy zerepş`eştır tızequştepış, zeğaş`e Xetıy zerefişüaşew yiç’ıp'e yidğewçöşt. Aw mı takikım tızegupşısın fayer tiblımxer ğatxem zeretétğehaştxer |
| Mıhamet : | Se sişüeş`ıç’e Batırbıy ğatxer kesıfe tfağeşxenxew mel t'ıurıt'u-şırış wunağoxem yatédgoşen faye. Xetıy tıkzexiş`ıç’ın. |
|  | şısxer kızereğebırsırıx. |
| Batırbıy : | Haw Mıhamet , ar zıç’ıp'e h'uştep . Aw ştew wah'tem tiç’ığ. Tiğuneğu kolxozxer kıdeapekuştıx. Mekuy warzıy ç’ıfe kıtatınew tıkağeguğağ. Arış tégupşısıjınew wah'te tiap. cıdedem traktorxer, kuxer tape yitxew , s”ıquy, yinıy kocem desxer téje. |
|  | Thapeme yazerepl'ıxeze yeç’ıx. Hamat' e yawuj zıkréğane. |
| Hamat' | ( Yişha tél'eç’ehıze ) Yapere mafew thamate wuzaş`ım wüwnekoş şeh'u şıhağu pış`ın zeremığotığemç’e wuzerel'`ı değur kebğel'eğoağ. Sıd paye s”ıfıme yaje sıdepl'hara ? Zımıy wömıpl'ıremıy sıwyateş, ziwnağu. Aş yihatırmıy mı kısep`oğer sifeşüaşağep. |
| Batırbıy : | Hamat' wısımğaşüoç’e arep Seş naxıy wuneh'ıj, arıy xeseğeç’ış, wusyateş, aw wuxetmıy yafemğes’aç’ere anatem wuuzğetıştep. Arış kolxoz ofımere tıl'epk ofımre zefemıhıx. |
| Hamat' | cı s”ıfxer nıbceğu- ahılzerezexetxer. |
| Batırbıy : | Zexetxemıy dey. |
| Hamat' | Yey sışneh'ıç’, zıbğel'`ew wuk'éjağ. Aw bere pfekudıyinep. Oş neh' belehıy a çılem paşew yiağ, yafeş`ığep neh'. Yaşha tétew nepe wutrağewçüağemı yagu komıumı néwuş wutraz’ıjışt. Aş neh'ışüu zıkxemğeşew dexes”ıqow of pışeme... |
| Batırbıy : | Haw Hamat' , wo kısap`orer ğogu terezep. |
| Hamat' | Sateşım kısioağağ p'ıojın, kısedeu. Mı kızérébğejağemç’e çıler pıy zıfepş`ışt. Zımıy wukzexiş`ıcınep. Te tis”ıfxer zesağexer nemıç’. |
| Batırbıy : | Tis”ıfxer zesağexew zıfap`orer sış`erep aw aştew şıtmıy , se zıfasore ğogu tesşenxe fay. carı mı ph'ent'equm sızıftırağet'ıshağer ! ( zefal'ew féje ) |
| Hamat' | ( Batırbıy t'equre yepl'ış ) ye wowoy sişneh'ıç’ |
|  |  |
|  | Kewşü`ınç’ı |
|  | Awannss’énem Suretre Batırbıy re şızeoç’ex. Zepl'ıx. Zebğuqox. Kızetéwçöx. Zıgore zeraonew zerefayexer kaxeşı. Ziy zeramow zefıç’epl'ıxezı bğu zırızme yakohajıx. |
|  |  |
|  | Şamset yişagu. Wunem xet koce bufétım yiç’ehape kel'ağo.. Hazretre Hasanere yeşöx, şısıx. Şamsetıy th'ejew yaxes. Zereğeçefıx. -Fatimet-zıfiore woredır Hazret k'éo, sıtakanır yiığ. , zıdeş`ı. Adrexerıy déjıwux. Surettıy kapl'ı şıt. |
|  |  |
| Hazret : | ( woredew ) Wo tisél'sowétım a tisél'sowétım |
|  | Neçehırıy şatx, si Fatimet. |
|  | Ğaş`ew se zığeş`eştım neçeh yasımğetxew |
|  | wo sıpfışısın si Fatimet. |
|  | Teth'ejı nepe , nepe fede mafıy néwuş tham kıtét. |
|  | Aw thamatem tıkiş`eme |
| Şamset : | *Arep sıdewyemın seo mı Hacet şüzebej s”ıqum yiko* |
|  | Suret zexixirer yigu rimhew wunem yehajı |
| Hazret : | Çılem desır dimıfıştme sış`erep neh', ew ew yiow yaşhatétxer zebléh'ux. |
| Hasan : | Wo-Wos`ona ? R-rewolüs’iyne şıkke yi-yiş`ınew f-féjağ. |
| Hazret : | Aştew sidığuy xabze, sışneh'ıj. Yaşhatét h'urem k'eş`ecığexer zeç’e zebléh'ux. |
| Şamset : | Wunağor arı petıze, Yat'`onere şüzır l’ıım kızerişerem, wunem yitxer zebléğewçüç’ıx. |
| Hazret : | Aw şöl'eğuba ar zerézeqorer ? K'in ziam yapew fınesı. Fıdehare kodıyep, melıy, hacığıy,dağıy yafiréğaşe. Hayrziamıy caş fedekabz. |
| Şamset : | Zıkaréğaşte, l’ıı değum. Adıg’ağem k'éo şöl'eğuba ke xal'erıy kariğeş`ehığ. Aw se yağeş`ağorer, mı yil'es pçağem thamatew kıtéhağe pıstewumıy jabze yafebğotıştığe, Hazret, yiuy -Wolge- s’ıpe pısxew k'épşeç’ıştığex. Mıdrem... |
| Hazret : | Ğuseç’e siştağep |
| Hasan : | Wo-wosona ? Y-yit'anıy yaneh' p-peblağew plıteştığeme ar ya-yaşış. |
| Hazret : | Tede safığemıy, sışneh'ıj, a maşinem sıramğet'ıshan yal'eç’ınep. Sipşerıl' se değow zığes’eç’eşt. Sıda te tızesağer ? Zıawuylım zışiorem wufıuhaşt. K'éç’ıfe wöjeşt. Pçer fıupxınış, yibğet'ıshaşt. Zıç’eğenenış, şabew yebğejeşt .Zıgorem wüğewçüme mefit'`o wöjeşt. |
| Hasan : | Wo-wos`ona ?sışıharep nı-nıa kı-kısşeremıh. |
| Hazret : | Serıy sışıhağaxep aş sışneh'ıj.-sişıç’ağep se sışofer, serserew zézfeşt. Worıy wuzğehawlıyenep- yiuy sıkriğeç’ığ. Gurzowoyım sıriğet'ıshağ. -çür guxaze h'unım xefağ-zıfaorem fede sıh'uğ, siç’en k'iç’ığep wum`o. |
| Şamset : | -pesteğaje ziş`ejırep- carı zıfaoğer. Woyfeder zipaşe çılem wudejı h'unep, tızdeqojıştır sış`erep neh' |
| Hasan : | s-sidığuy s-seo: te tışış a-a-dıg’e s”ıqum a-anat'e yeptırem -ham wudiğeşxeşt. |
| Hazret : | Batırbıy wufedeç’e te sıd kıtepş`en, sişneh'ıj ? Keşü`at mıde ( kaatı ) zeç’e kıteh'oapsew, zımıy témh'oapsew tışıanew ! Zıne tıkç’awoxew tıziç’eğoğuxem mış k'itıneştım fediz şeh'u bılımre nasıpre ,qoaç’ere ,ğayretre, feh'uğere yamığotew , yanew kezl'ıfığexer yafemhaç’ejew ya Allah şıı ! |
| Şamset : | Amin yallah, wo kabılı şıı tioağe! A guşıa psewme yapaye , tızikoace gorem zeriow wömışön pleç’ıştep. |
| Hazret : | ( bjer k'éatış ) Mır zıdaqorer thaçet ç’eps’ koape tham yeşı` |
|  | zeç’emıy amin! ( yeşöx ) |
|  | Hamat'e k'éha |
| Hamat' | ( yişha caşö apl'eç’ımç’e tél'eç’ehıze ) wo selam aleyküm ! |
| Hazret : | K'éblağ ,k'éblağ, Hamat' psınç’ew wukesığ. |
| Hamat' | Sıkemsı h'una ,-kıwajex- worıba zıoağer ? |
| Hazret : | Mow wubıtıy mı selamıbjer daz’. ( sıtakanım yizew féşeyı ) |
| Hamat' | Mış fedizırıy ? |
| Şamset : | Daz’ daz’, Hamat' ar neh'ıbe kes neh' l’ıığe kıpxélha. |
| Hamat' | Sémşöjınew tha sıoğağe.... |
| Hazret : | Wuyemşömı sıda dunayım wızıitétıştır, sişneh'ıj ? Aşığum sığeş`eştır sıwxığe orıy , wune wuk'imıç’ew yit'ıshaj. |
| Şamset : | Wukzeç’emıqu, Hamat' zimıt. Aşfedizew cırıy wujep. |
| Hamat' | ( Şamset yepl'ı ) Walaha wo woome zezğel'`enım. ( stakanır k'éşte ) Tumpı woreh'u zeç’e...Şüoağe sioağe ! ( psınç’ew réşüı ) |
|  | Aslan k'éha |
| Aslan : | Şüpçıha şüı ! |
| Hamat' | ( kızşel'etış, yiape yewbutı ) Tham şüew şıar kıbdéğeh'u Aslan. Ket'ıs |
| Aslan : | ( şönew tétır zeremaç’em gu l'éteş Şamset féğehığew ) anem yişiç’ağexer kezl'eğun şııba ?Tıde şıa mış keqoağew zıfaoağer ? Sıda aş yiorer ? |
| Hamat' | ( Aslan fiow ) Yanem l'ıew k'il'fığ mır, yanem l'ıew ! |
|  | Şamset ark beşreb psewew kıtréğewçö yeç’ıjı |
|  | Şüıgoaşem zerejexapl'ew zıfayer fiş`ağ. |
| Hazret : | Wumış`ereme sış`erep neh' mır yağeşüere meh'u. Kıpfideşta ? |
| Hamat' | Terezew yeş`e . Zıy Aslan xebğewkoştep. |
| Aslan : | ( bjeme kariğah'osı ) Sıdew ofxer h'ure Hamat' ? |
| Hamat' | Worıy woş`eba zereh'urer. Siwnekoş hamem sıtriğet'ıshağew s”ığoxer k'ésefeç’ıxeş sıtés |
| Hasan : | Wo-wosona Hamat' ? |
|  | Suret k'éç’ı, şıxın kıtréğewçöş, wunem yihajınew yeje |
| Aslan : | Arep mıdıç’e l’ııxer ane caşöm ç’erısıx, wo ar kemıl'eğureme sıda pış`erer ? |
| Suret : | Se şükısfaye h'ume çıjew sışıap. ( yehajı ) |
| Aslan : | ( zexixığer yigu rimhew. Suret l'epl'e. Hazret yitemaşha téwoş ) Şöşü, zıjüğath'. |
| Hamat' | ( bjer k'éatış ) Wo wüpsewunığe paye téşö Aslan ! |
|  | Hamat' şüdeguşeı zifiorer kıriğeç’ew , Hazret k'éneç’awoş, Aslan wunem yeha. Mıdrexer yeşöx |
| Hazret : | ( Hamat' zıféğazaş ) Wüwnekoş hamem şeç’aqow wuzeriğeqoağer worç’e neh'ışüı Hamat'. Aw aw akıl wüaw , wat`orer bığes’eç’en faye. Mow kedao, Hamat'. Gubğem k'iç’ıre lejığer wo kıpfaşe, ar zebğewol'`ejıştır hambarım yişha tétew mı şısır arı ( Hasane ape feş`ı ) |
| Hasan : | Wo-wos`ona ?sışıharep nı-nıa kı-kısşeremıh. |
| Hamat' | Kızgurıoağ aw... |
| Hazret : | -Awur- ofım kıxemığah. cı xetıy zegupşısırer yej yişh, xetıy zeréş`eşü. Kolxoz hambarım yibılım yiz zıy kıpfiş`eştep, wo wüç’ıbe yiml'ıme.. Mı tapaşha yit bjer yej-yejırew jem kızerefemqoştım fed, ah'şerıy yej ticıbe kihaştep. Şöş`ape ah'şer wümıamı.... |
| Aslan : | ( bjer k'eatış ) T-tış`eşt Hamat'! |
| Hamat' | Tham yiome. |
| Hazret : | Te teome, zedateomı, sışneh'ıj. |
|  | Aslan k'éç’ıjı. |
| Aslan : | Sıda tızféşörer ? ( bjer k'éşte ) |
| Hamat' | Tışıanım feşç’e , Aslan tışıanım feşç’e ! |
| Aslan : | Tışıan fay Hamat', s”ıfır ze, zereşıaştır,arış... Zışıtğeğupşe h'uştep. |
| Hazret : | Thamatem tızexixığeyeme... |
| Hasan : | Al-Alahar woseğel'eu, ziguğu ya-yaşırer ppçeşıhao tes ya-yao kıtfeşümış, mı tışxıre t'equr rehatew te-tejüğeşxı. |
| Aslan : | Ğeş`eğonba, Batırbıy tigu kemıç’ew zı takıkıy kıtequrep, tigu yil' zepıt. cale deyep ar Arew şıtmiy, mı bjem téjüğaşü. ( keatış ) h'oh'ubje daxexer rénew tıow, tibje ( réğewtenç’ış ) jığaw makew pıuç’ırer neh' jınçew u zepıtınew, tistekanl'aç’e mığuşı |
|  | Batırbıy kel'ağo |
| Hamat' | Amin ya Allah ( yeşönxew yejex ) |
| Batırbıy : | Şüpçıha şüı ! |
|  | zeç’erıy zetékex. t'equ-t'equze zıkaş`ejış, yabjexer yağebıl'ıx. |
| Aslan : | ( kızıximğeşew ) .K'éblağ Batırbıy , k'éblağ s”ıfışüı yiane şıığe yao. ( mace ) Yey'! |
|  | Suret k'éç’ı |
|  | Mı kıdehağer k'éğeblağeba si Sur! |
|  | Suret zıy yim`ow yerağow téç’ıjı. |
| Hazret : | Nepere zımafem Ul'ha yedğexığep, mo mow tıbleç’ıtıy... |
| Batırbıy : | Şüwuneme şüşağaşxejıreba |
| Aslan : | Zıxemğewuk Batırbıy, Mı tızdesır te tişagu siwun... |
| Batırbıy : | Mır koace bufet.,Aslan. Siha s”ıfı h'uğağot zışaore wakt cır. Şö mış şüyeşöw şüşızexesınır kışütéferep. |
| Aslan : | Wollaha terezım, Batırbıy. Sıd kıtap'`omıy kıtapş`emıy wuzaf ( tifeşüaş ) . ( bjer kıtranexeş, s”ıqus”ıqow zebg’ıreqoşıjıx ) |
|  | Şamset k'éç’ı |
| Şamset : | Wo k'éblağ Batırbıy! |
| Batırbıy : | Sık'ébleğağ worı l'eğunew siar. |
| Şamset : | Ket'ıs...Haw mow wunem şük'ih, şagum şüdemtew. |
| Batırbıy : | Thawöğepsew. Was`ome sişüéyiğor arı. Newuş wuborker yeteğaje. Koacem lejaqow desxer gubğem yitıştıx, axeme neh' wuryaşıç’ağ. Zıfayeştıxem kıyagupşıs.Bjape ç’eğım yia psıneç’eç s”ıqum yidej wusşeşt. Wüthamatıy yeş`e. |
| Şamset : | Arı şıham |
| Aslan : | Batırbıy yiorer terez. |
| Şamset : | Qo arew şöome... |
| Batırbıy : | Maşine kıpl'ızğeqoşt. Hayrç’e |
| Aslan : | Gubğem wühaştıme, serıy sıkıbdeqoşt. |
| Batırbıy : | Neqo ( Batırbıyre Aslanre yecıx. Şamset yal'epl'e ) |
| Şamset : | Worı çezıwır zınesığer. Newuş gubğem würişen, newuşmıç’e... |
| Suret : | Mam ! ( Yane zıjexebze ) |
| Şamset : | Sıda kıwoh'ul'`ağexer Sur ? |
| Suret : | Zıy arep . ( Kıç’ereç’ıjış ) Se seqojı. |
| Şamset : | Wunağo wühağem şıwblağew zı çeş mı wu wunem wül'ıjığep, sıd şış`ın nıçepe wukısç’erısmı, sis”ıqu ? |
| Suret : | Sışıana mame yizakow ? |
| Şamset : | Yizakona, Aslan ? |
| Suret : | Tham yeşı ar nıçepe kızşıxeç’ıjıştır. K'émıqol'`ejınç’ıy h'un... Ofım yişha xeğenağ...arış sigoaşe ...haw mam sışıan sıl'eç’ıştep. ( yeç’ıjı ) |
| Şamset : | ( unç’ıbze l'ıpleze ) carı pşaşe wüame... Wup'un, blejın, s”ıfı pış`ın, aw yit'ane.. |
|  |  |
|  |  |
|  | KEWUŞ'INÇ’I |
|  | Hacet yişagu, pçedıj. Hacet çetxer yeğaşxex. Axeme yabırsır makexer keux. |
|  |  |
| Şamset : | Şıw! şıw! Sıda kıwoh'ul'ağer atekej ? Şıw ! |
|  | Batırbıy pşığew kıdehajı. |
|  | a siç’al a si Batır , Tham sémıwç’ıy, of zış`erer şıxejıreba , yiç’ıy şıxejıreba şıw ? Thamafe h'uğeş wukdehajığep. Wune zimıam wufed.. ( Yişıpkew yepl'ı ) A sihade wol'eğu, şöağo wuzereh'uğer. |
| Batırbıy : | A nan yikun wukzeresfegumeç’ırer. Se sıç’eles”ıqujep. |
| Hacet : | Wuzes”ıqum sigu neh' bığerehatıştığ. Mıh'umıy rénew sapaşha wüsığ. Wumışxağemıy, psı wufal'`emıy, wücane wuşüeyığemıy sıl'eğuştığ. cı cane zebleh'unıy pış`erep, wuşüeyıjew wuxet. |
| Batırbıy : | Wumıgumeç’ nan |
| Hacet : | Sımgumeç’ın sıl'eç’ına siç’al ? Kulıme ya S’ıs’ıh'u mafe kes çet şüéseğebzış, seş`ı wukemqojıxe zıh'uç’e ğuneğume yazğeşxıjı. Serıme sizakow ul'ha sıféğexırep. Mığe çetew kırazğeşığe zawler zışxıştırıy siap. |
| Batırbıy : | Wüşha wuzıreba nan ? |
| Hacet : | Cıdedem wözeğışt. Dıwo zerézğeşöağem yişüağe keqoağ. |
| Batırbıy : | Wütepl'e değuç’ay. Wüşhıy mıwuzıjıreme tigubğaqome l'aow yaar kos`oşt. |
| Hacet : | Yal , sıd kısep`oştır ? Psınç’e. Sızegomğewut sical. |
| Batırbıy : | Wöane yipşerehığe aşüı tımışxew of tıfeş`eştep yao. Bere yafesdağep, aw sawuj yimç’ıxew pşerehaqow wafesşenew kısfağepıty sıkafıjığ. |
| Hamat' | Yal se nıwojışxor ... Yil'es pıçağe meh'u tigubğe sızimıhajığer...Siçetxerıy sıdew hunıx ? Haw... |
| Batırbıy : | Axer yiş`ıhax. Serı ségupşısağ: tişagu sıkdehajıxerep, tane yigu kıssabğe. Neh' siwneğun, yinaıy kıstétın , sımelaç’emıy k'il'eğun. Yaorer serıç’ıy neh' terez gubğem tızeditımı neh'ışüı. |
| Hacet : | Ar şıpke siwne wuç’etışt. Serıy sézeşı, sızdeguşeınıy sığotırep. |
| Batırbıy : | Zıkeğehazır. cıdedem tıdeç’ışt. |
| Hacet : | Yal, arew şıe xewıy ? |
| Batırbıy : | Lejaqoxer kıwajex. Hacet yimıpşerehığe tışxıştep yao |
| Hacet : | A yal tiwneğuxemıy sıd kısaon ? |
| Batırbıy : | Wüqoaç’e k'ihew wulejenır tıh'ağo, nan koh'opsenıx. Zıkeğehazır ( wunem yeha ) |
| Hacet : | ( Batırbıy l'éje ) A daxe, Hac Fatme wufeguşü ağa? Nıse kıfaşağ. Thar yetağ hayr zişagu detıştım. Sızera h'opserer. |
|  | Batırbıy cane kabzer zışil'esı k'éç’ıjı. |
| Batırbıy : | Mow ze lejığer utxıjıme, terıy aş tégupşısışt, nan. |
| Hacet : | Wuwç’ıtereba ,way wöane yep'`oxerer sıd ? |
| Batırbıy : | Tegujö nan neqo pısınç’ew. |
| Hacet : | ( kızximğeşew keguşüeş ) seçe seçe ( wunem yelade ) |
|  | Batırbıy aş l'epl'e. Xegupşıseh'e. Yit'ane zıgorexer bloknotım détxex. t'equ téş`ağew Nıwor kıkoç’ı. |
| Nıwor : | Sıkaqo h'uşta sical ? |
| Batırbıy : | K'éblağ ,k'éblağ, Tan, wo wuhaç’eşxo |
| Nıwor : | Tham mafeç’e tıréğeblağ. Mow sıbleç’ıtıy thawöğepsew wos`onew sıkdehağ. Siç’eles”ıqu. Ph'e şıağo tığoase kısfıyabğeşağ. Thar raze kıpfeh'u. Nasıpşüo Tham wöşı` |
| Batırbıy : | Mow ket'ıs , tan. Ph'em wuşhamıs, cırıy pıfemıh'umı kıpfazğeşen. |
| Nıwor : | Aş fediz sıfimkunewuy, sıç’eles”ıqu. Sél'`ejıfe sıfeh'un. Ğoréqo kısfebğaşeğağemıy şış cırıy del'. Allahışxom kıpféş`ej. Siç’al. Çılerıy worepsew. Nıbjıy sışeğupşenep se wo sızerebğeguşüağer. Tham tawuj bere şüşeğaı. Tatéj yiozepıtıştığe:-be bğeş`en woh'u |
|  | Mıhamet k'éha |
| Mıhamet : | Şümafe şüı |
| Nıwor : | Mıhameta seo ? |
| Mıhamet : | Arı sıkepş`ejığ. |
| Nıwor : | Thamç’e şık'ur . Şöseğegujömıy sış`erep ! Se séjejın. |
| Mıhamet : | Şıs şıs Tan. |
| Nıwor : | Yikunre sışısığ. Değow şüsl'eğuğ. Mafe hayr kuşöqu. ( Batırbıy a şifesıy ) . Wöate yimğeş`ağe tham wöğaş`ı. Siç’eles”iqu! |
| Batırbıy : | Thawoğepsew. |
|  | Nıwo yeç’ıjı |
| Mıhamet : | ( Nıwom l'epl'esı ) Yil'esişe fediz yinıbjew yao. Aw cırıy nıwo beleh. Batırbıy ! |
| Batırbıy : | Sıda Mıhamet zıgorem yüğegumeç’`a ? |
| Mıhamet : | A şıw Fatimet sımace h'uğe, Traktoristxer mefit'u meh'uş şıxağexep. Pşerıhaqo yaap. Mow sıtéhağetıy kısaoağ. |
| Batırbıy : | Serıy arı sızıpıl'ır. Pşerıhaqo değu kezğotığ. |
| Mıhamet : | Xetar ? |
| Batırbıy : | Xetew p'`ore wo ? |
| Mıhamet : | Alahar seğeps”ı seş`eme... |
|  | Hacet wunem k'éç’ı. Bjın bler, şıbjıy çaş fedizew yişıç’eğeştxer yizew mate yiığ. |
| Mıhamet : | Koacem wudeç’ıja seo, Hacet sıdew be kupış`ağer ? |
| Hacet : | Yüpçedıj şüı. Mıhamet !. Wunem yeblağ wos`onıy aw wuzğaps’`ew h'uşt. Se ofış`e séjağ. |
| Mıhamet : | Ofış`emıy sış`erep kale bez’erım seqo p`ome nex téfeşt. |
| Hacet : | Wukızdemıhaşx. Mıhamet. Nepe şéğejağew kolxozım sıxehajı. |
| Mıhamet : | ( zexixığer yiğeş`ağow ) Sıd wouy ? |
| Batırbıy : | Arı tıyane pşerehaqow gubğem yitışt. ( yane yiığıxer éxıx ) . |
| Mıhamet : | Kızgurıorep. |
| Hacet : | Sıda seo kıbgurım`orer ? Yiç’erıç’ew moldejxem zaxesetxejı. ( Mıhamet kızerépl'ırer zexéş`e Wumıl'`ejıxemı çetıw hacejıy pl'eğun yaoreba ? |
| Mıhamet : | L'ıenığem yiguğu cır wo pış`ı h'uştep. |
| Hacet : | Mıh'uştme, Mıhamet , serıy sıraz. Sışereı. A l'ıenığem sıfeyaxep nıa. |
| Mıhamet : | Şıı, Hacet şıı. Wiç’al'ıy wudereth'ej ! |
| Hacet : | Thawöğepsew. Neqo Mıhamet! ( yeç’ıx ) |
|  |  |
|  | Hamat're Hazretre l'enıko zırızme kakoç’ıx, zeoç’ex. Yaapexer zerağewbıtıx. |
|  |  |
| Hamat' | ( zipl'ehıyze ) Hazret, mı yeth'ıjağe ofır...sış`erep...sigu mow... |
| Hazret : | cırıy aş yegupşısa Hamat' ? Ar pıoze ğoréqo jabze kıbdedğotığep. A ziwnağo mı s”ıfxer zerepsewxerem fedew wuşıanew wufayeba ? |
| Hamat' | Sıfay, sıfay aww |
| Hazret : | Ade wufayeme wuzereh'unıy wat'`orer. P`e zıxel'ım kıxepth'ın faye. Arew wumış`ımıy wudél. Qo arew woşteme aşığum tiof zexatl'h'erep. |
| Hamat' | Haw ze ( bığoadahaş ) Qo h'uğe, newış k'ohı zıt`uş gore Hasane kıfyazğeşen |
| Hazret : | Maç’e |
| Hamat' | Maç’ena ? |
| Hazret : | Te tizako pışüeş`a ? Mı ofır te zexetel'aşö şıham aş kıç’eqoağer xetıy yiş`erep. Nepe l'eşhaç’e wuztétım newuş wul'eabejınç’ıy pış`exeştep. Wüape wöms’ekej Hamat', wuzxeaberer kolxoz mılk'u Hamat'. |
| Hamat' | Ko h'uğe ( Zepl'ıxa, yiç’ıbe thape kıréxış kığel'ağoze ) marı, mış fediz tıxil'ım destxeştır, aw Hasane kıaç’ezğehaşt şıpker mış fediz. ( thaper rétı ) . Sıfétıj Hasane. |
| Hazret : | ( thapem yitxağem yepl'ı, keguşüe ) car zıgorem fed. ( Hamat' yiape yewbutıjış ) . Wüape wöms’ekej, Hamat', wuzxeaberer kolxoz mılk'u( zebğodeç’ıjıx ) . |
|  | Yat'fenere keş`uğ |
|  | Şıblekom yiwun. Aslan yane şıs. Hazret woredır k'ioze k'éha. |
| Hazret : | Wo tikolxoz gubğom, a tikolxoz gubğom |
|  | Traktor make k'éuç’ı, si Fatimet |
|  | Pşaşe make zexesxıme,sıgur kısşüewızew |
|  | We sıkebğenağ si Fatimet. |
| Goşefıj : | Xeta Hazret guwız wuzeh'ul'`ağew zıfap'`orer |
| Hazret : | ( Xeşet'ıç’ış ) . Yey goşefıj kıwas`oç’e sızexepş`ıç’ına ? Tigu zığewzın şeh'u tıuç’erep. |
| Goşefıj : | Arew bere wuzıre gum of zeriş`ejırerıy ğeş`eğonı |
| Hazret : | Mow ze wuramım téreharıy, thapş aş ner p'`apaxew tétır ? Thamıç’eğoşxor te jığor kıtç’eç’eha, koacem nıbjıç’e daxew desxer neh'ıbe meh'uzepıt. |
| Goşefıj : | Kebım fedew zepeh'urayew a şüwne yisım mı kap'`orer zehixıme, l'eperüşö wukriğeş`en |
| Hazret : | Fel'eç’ışta ? Fita ? Se sıadıg’e l’ıı şıpk, wumış`ereme sış`erep neh' |
| Goşefıj : | Wuy sil'`ı tığuj. Adıg’el'ı şıaja cır ? |
| Hazret : | Wo se sıpş`erep, Goşefıj... Tha pfes`on |
| Goşefıj : | H'uğe wüç’enç’e kake yemğao. Serıy sıneşöp. Sel'eğu, sıdegop, zexesexı. Nıçepe t'equ şükegujüağeme l'epeps”ıyew şük'éqoşejı, pçedıjre kadeşüçehew şüketecıjı. Yewowoy guş, paç’e kıptéç’ew Tham şük'iğeh'uğe kodıy nah, sıd guşerıy şö şül'`ığ. |
| Hazret : | Goşefıj cenıkom şükdaşıy şükdağewçöağeba , raynoprawna yaoy. |
| Goşefıj : | Raynopraw yaoy h'ul'fığe ğonçec ç’ehıxer zışal'exıy bızılfığexer xehajığex.. Haw zıgore yanegu ç’el', zaş`ejıxerep ! Te tiwune zı yisış yil'esit'`u h'uğeş kıztxehağer , zıfemıye zexixıme mesmace. Yigu wuzew zık'éş`ış , ç’ezezew kıtréğafe. Zıy yilajer yej zerefayew t'ıpşığew wuramım tédğetırep arış. |
| Hazret : | Sıd p'ıorer. |
| Goşefıj : | Arı zı s’ıkıy yilajep, zık'éş`ı. Xatıy, çemıy, melıy çetıy se sışö déxı. Ade seş fede hamıl'`ej zéç’e pıfezış`en wüaw , sıd paye zıkemış`ışta ? |
| Hazret : | Yimıhak Suret téwol'ha |
| Goşefıj : | Sıd aş xepş`ıç’ırer ? Zı mafe wunem yitıme, mazere şel'ı |
| Hazret : | Woleha Goşefıj mı kap`orer |
| Goşefıj : | Se sıorer seş`e. Nıbjıy Goşefıj mıterez yije kıdeç’ığew s”ıf zéxixığep. Ziy a yane neps’ep'ıyım yiş`eze ar sicale kıjexiz’ağ. |
| Hazret : | Ye ziwnağu aş nepemıç’ nısaç’e wufemıyew kıztéom, xım nyiblıç’e xedğapl'ıy , şöw bzegu zıfetşııy, ha zétşıl'`ıy qoap'e yetımtıjew thamıç’er kıdethığağ. cı sıda keh'ujırer ? |
| Goşefıj : | Dexeç’ayetıy serıy séh'opseğağ. cı kızgurıoağ, Aş fedep siç’ale feşüaşer. |
| Hazret : | A zıfemışüaşew zıfap`orer l'eqoncemışhaç’e şısew yewbzeştığ. Yil'es psewum thamıç’em kıfetxığe prismexerıy aç’iğehağexep. Yerağo mığuyblıç’e tédğeşınç’ıy ketşeğağ. |
| Goşefıj : | Keşüşeğağeme şüşejırıy deşüwt'upşhaj. Xemıwkore şıa tıxewkoğağ şüorıy |
| Hazret : | Ç’eles”ıqow kapıfağem payemıy ar p'ıo h'una ? |
| Goşefıj : | Arıy l'ıeştep. Tham pse pıtew kıziğeh'uğeç’e , nasıp gorıy kıritıjışt. ç’alem paye şüzı yaığa,wupsewume sıd aş yikeğotıj. |
| Hazret : | Goşefıj ! |
| Goşefıj : | Sıoağer sıoağe, sıtéç’ıştep . Zı bibliyoték mığo gore kıxixığeş, aş qon zıh'uç’e çefı zeréha, armırme meşöuş yis. |
| Hazret : | Sımacemı yejüğeazex, cı yamğeh'ujın wuz şıap. |
| Goşefıj : | Arıba serıy sıorer. Yigu mewzıme woreqojırıy zeréğeh'uj. Se siwune sımeceşep. A wişewoğu daxemıy mı yas`oxerer zexeğeş`ıç’. Sışüéyiğor zımğes’aç’erem çıleme yapaşha siwuçünıy sıkuwoşt.-Siç’ale zakow zızfezğel'`ejığer kısedeujırep- sıonıy. |
| Hazret : | S”ıfıme zexamığao Aslan yinape témıx. Yej cı yerağow thamatem yigurışüığo yihağ wo... |
| Goşefıj : | A thamatew zıfap`oremıy nıçepe yişxışt paste ul'har kil'eow kızereh'uğer şeğupşejığeş, çıler yipe k'iletığe kışıh'ow kıréfeç’ıx. Ziş`ejıxerep. Woğursızew kıdeh'oğağ, çılem yagowenım wüdiğesıjırep. |
| Hazret : | Ar zexyamığex neh', zerekoacew kıptébeneştıx. Yil'esit`um wumış`ejıxenew çıler yiğepsığ. Hamamew tıml'eğuğer diğewçöağ, ğoguxer mıjöç’e yiğepç’ağex, Férmer aş fed. Masterskoyxerıy arıx. Rayonım yape tıriğeşığ yao, Agum yisew atığew zeraha. |
| Goşefıj : | Woleha a délexer , sıda aş thamatem xiş`ehığer ? Şıhaf yiome yinıy, s”ıquıy, l'ııjıy ,nıwojıy kırifeç’ıxeze yariğeş`ığ. |
| Hazret : | Arıba sidığuy zereh'urer. Lejaqom pç’anter k'éçexew yiaşhit`uç’e yeş`ı, yapaşe fal'eğu. |
| Goşefıj : | A Hacetıj s”ıqum zıkzeriş`ı h'urerıy gum téferep. Pçıhare fıtag’ınew wostığe rağeh'oştır yamğotew , bjıhar kesığeme timıarıse xate pç’aşew kıpıtqurem şay xiğejüç’ınew yişıpew kızerihığerıy yiş`ejırep. Sil'epedre sişhatéh'ore sıimıxew hadağem zeraxemıhaştığerıy yigu keç’ıjırep. |
| Hazret : | cı ar yeojırıy kıwozewon. Nıbjıç’eme zaxitxejığew gubğem yit. |
| Goşefıj : | Se kızısşıejırem yişha ç’epxağew , şeow xetığ. cı blane h'ujığe. Mıl'`ejıxeze zı wune terez yaşagu dağewçöğağotıy, kaçehew yanıy yikuy yitınxe neh'ıy. Çılem detıjep nex wunej tépl'aç’e. |
| Hazret : | Batırbıy te zeret`şüemış`ew, bow thağeps”. Zıy kıxemıh'ow zıy k'imıtığow kaşüéğeş`ı |
| Goşefıj : | Hacet yil'epedıj ah'şer yizyeş`ı şıtın. Qo l'ıeme zıdihıjın. |
|  | Aslanre Hasanre k'éhajı. |
| Aslan : | ( yane zıféğazeş ) Tan mıde tışxın gore kıtyağet. |
| Goşefıj : | ( ketecıze ) Koztın yisa ? Qo serı şüfemıwxırer. A ze sıl'`ew zızğepsefıjıjğağot. ( yeç’ı ) |
| Aslan : | Carı tızxetır. ( Hazret kartxer rétış ) K'eo. |
| Hazret : | ( kartxer k'égoşıze ) Sıkejüğegujüağ. şüzpıl'ığer sış`erep neh'. Pçıha ( zipl'eheze, şefew ) Tinaskurınxer kızeretajexerer zışteşümğeğupşex. ( şefew Aslan réo ) . Ade kıptéfeba s”ıqur daxe dedeş. Zıy pış`eze kaxewuwtığ cawurıj. |
| Aslan : | ( kart yeş`eze ) Dışe pşeh'uxer kepşefığa ? |
| Hazret : | ( yiç’ıbe téwojı ) Yil'ıx.( zépl'ehış ) pşaşer k'éşütıştme dışe paye te ketğenena ? Mır tığos çeş usşığer arı. |
| Aslan : | ( kartım yewoş, ah'şer yel'ıte ) Maç’e |
| Hazret : | Şö şüsenes”ıjınewuy sışneh'ıj ? |
| Aslan : | ( yiape féğesısış ) Kısioağep wum`oj ( ketecış ) Şügurıoğa Hamat'e ? |
| Hasan : | ( kartır kıtréz’e, yiç’ıbe kıréxış, thaper Aslan kırétı ) . M- Marı |
| Aslan : | ( thapem yitxağem yepl'ış ) Mı t'equrıy ? |
| Hazret : | Serıy ar sıoağe aw |
| Aslan : | ( kartxer öz’ıx ) Se zıy şöas`orep, aw şörıy şüş`en fayer şümış`ew nepe dunayemıy şükıtéh'ağer ? Sıdew hakmak şıpke zıkısfeşüıra ? Hamat'e yep'`orer arı neh' kipsel'ırem yedeunew şıta ? |
| Hazret : | Arıy zıgorew h'un. ( kartxer kıtrétakojı ) Keşütejıx,T'ıurıy koz. Néqox tegujö. ( keteç’ıx ) |
|  | Suret k'éhajı |
| Suret : | ( femıyaxew oguş`ıç’ış ) Şüpçıha şüı |
| Hazret : | Wopsew. K'éblağej Suret. |
| Suret : | Ade şöjejığa ? Şüzğeştağa seo ? |
| Hazret : | Haw, wukimıhajığağemıy téjejığağ. |
| Aslan : | Neqox ! |
| Suret : | Tede şüqoxere ? |
| Aslan : | ( zexixığer yigu rimhew ) Ar sıd oaç’ ? H'ulfığexer zıdaqorexemç’e şüzım yewpç’ıjıxa ? Marı worıy cıre nesı wuzdeş`ağemç’e tıwowpç’ırep. |
| Hazret : | Wumıgumeç’ Suret, tede qoağemıy wüşhağuse dexeşxo qodınep, kıpfeqojın. |
| Suret : | L'eşew seşte , xet yiş`ere ? |
|  | Yiç’ınxew yejex. |
|  | Aslan zıgore wos`on fay |
| Aslan : | ( zızetriajew ) Mow simaşine kızeç’ejüğan, se cıded ( unç’ıbzer Hazrét fez’ı ) |
|  | Hazretre Hasanre yeç’ıx. |
| Suret : | Aslan sıd paye dısew wünıbceğuxem yapaşha wukızdeguşeıra ? Bibliyotékem pçıhare s”ıfxer kızereqoxerer , zereşécexerer woş`ex, yit'anıy.. |
| Aslan : | Wunağor ç’iz’ew, ar zışü`of bızılfığer pçıha zıh'uç’e wune yeqol'`ejı. Yişhağuse kıdehajımıy peğoç’ı... Zeç’erıy xeseğeç’ış şıxın fıtréğawçö. |
| Suret : | Sane sımace deyew make kısağeuğetıy ...Mı mazemıy tiwne sihağağep...Aslan mow Hazret yeorıy timaşineç’e sane sımeceşım neteğes. |
| Aslan : | Wolaha ar sımış`ağaxe...Sişüıgoaşe arew deyıme ...Yaneh' zışımh'uştımıy téfağ. Zıgorem cıdedem tınemısı h'uştep. |
| Suret : | mit'`ume yazefagu neteğesırıy yit'ane... |
| Aslan : | Serıy sıpse sıxeajı aw wah'te tiap. |
| Suret : | Arı şıham sane... |
| Aslan : | Konterem qorıy yao. Aş fedexemç’e thamatem ıı yioştep. Yit'anıy wo wüje kıdiğeç’ıştep. Armırmıy nepe kıznesığemıy yigu wüç’ırep. |
| Suret : | Aslan |
| Aslan : | Şıpke seo.Zıy worıy ar wumış`ew şıtep. |
| Suret : | Wo wöane papç’emı se zısğel'`enığıy |
| Aslan : | Sışüeş meh'u. Woş fede sane fışıtın keh'uğep. |
| Suret : | Aslan sıwol'eu. Sane neteğesırıy... |
| Aslan : | Wuksel'eujınewuy kıstéferep. Aw wah'te siap. |
|  |  |
|  | Suret kışéwte, meğı. |
|  |  |
| Aslan : | Wuşımsew wüane sımacemdej qorıy zıgore faş`ew ç’erıs. Yemıquba ziwnağo, şüwneğuxemıy sıd yaon ? L'ıfığe siağağot zıç’aorer mış fede mafe gor. Faş`e pışüeyiğorıy faşı`. Fephı şüeyiğorıy fahıy psınç’ew nes . Kıtébz’ewuy wukemçej. Tıkıpfezeşıme se sıkeqon |
|  |  |
|  | ç’aler adre wunem kışeğı |
|  |  |
| Aslan : | Mo keps’ewurerıy zıdaşt. Wufayemıy kışın, tane yiığın, yip'un |
| Suret : | ( T'equ-t'equze yişha k'éatı, nepsır ç’él'eç’ı ) Haw haw...Woş fede nıa zerip'uştır..Sıfayep, sıfayep. |
| Aslan : | Qo carı |
| Suret : | Arı sıfayep. Tham yeremıd woş fede h'unew ( adre wunem yel'ade ) |
| Aslan : | Wol'eğoa wüje kıdeç’ıxerer ! Qo wöane dej qo ! Wukemqojıxen p'ıomıy wufit. |
| Goşefıj : | ( Yil'eğuğexer yigu rixew ) A sekatır jaş neh'ıbere mı wunem yisl'eğojınepşıtın siç’al ? |
| Aslan : | Wuxewkorep. Worıy wuzerefayew ofır meh'u. |
| Goşefıj : | Sil'fığe cır keseş`ejı. Şık'ur siallah. car Şıbleko zeqoaç’. Wüane l'ıew wük'il'fığeme, bızıl'fığem zıfemğes”ıqu. |
|  |  |
|  | KEWUŞ'INÇ’I |
|  |  |
|  | ç’eles”ıqu zeqos’ışehığemre çemodanımre yiığew Suret aws’ınıyem kıtéha. Çefınç. Mıdrebığumç’e Mıhametre Batırbıyre kıkoç’ıx. Zeoç’ex. Suret nequ-nepsew yişha dıréğezeç’ı. Aş yigu şıh'urer zexaş`ew mıdrexer yepl'ıx., zepl'ıjıx. Ofır zıtétır kagurıoağ |
|  | Kolxozım yigubğe ham . Pçıha zeğoç’. Dunayer rehat. Çıje'e ha haku maker keu. Hamat'e portélır yiığew zipl'ıhıze sakew tézeqohı. Wored kıxéuç’ı, tutınır kıréxış, yeşönew zéğehazerı. Maşine make keu, kewçü. |
|  |  |
| Hamat' : | Batırbıyın faye mı kesığer. ( mace ) Yey xet ar ? |
|  | Hazretre Hasanre kıkoç’ıx. Hasane zeqos”ışehığegore yiığ. |
| Hazret : | Terı selam aleyküm ! |
| Hamat' : | Aleyküm selam |
| Hasan : | W-wüzakoa ? |
| Hamat' : | Thar siğuse. Kereğulerıy çılem dehajığ |
| Hazret : | Zeğoç’ew tıktéfağ. Ofır zepfeştıme yej-yejırew zepıfeşt ( zépl'ıha ) |
| Hasan : | W-Wos`ona, H-Hamat' t-Tiofxer h'atexep. |
| Hamat' : | ( keştapew ) zıgore keh'uğa ? |
| Hasan : | N-Nakladoy gore Aslan y-yestığetıy , kısfeptıxığe tıhaperıy déstığew kıç’ecığ. Tiotenew yeo. |
| Hamat' : | ( zı cıp'e yimzağew ) A séneguyeğağ, a séneguyeğağeguş. Wuş yineme kaml'eğow zıgore zeşüepxına ? ( tét'ıshap'e ç’ehew utım tét'ısha ) |
| Hasan : | W-Wos`ona, yije kızetrimı-mı-xınew ş-şıığen faye. |
| Hamat' : | Wüşewoğ ded. Ar wo pfızeşüeç’ıştba cı ? |
| Hasan : | Nıbceğunığem kı-kıhın şıap.A-Ah'şer arı k-kezıwbutıştır.... A-aw we kı-kıppeç’eç’ırer maç’e. |
| Hamat' : | Haw neh'ıbe kestışün sıl'eç’ıştep.. A ziwnağo tıkiş`enış... |
| Hazret : | ( jexeqoateze ) Wukzaş`eç’e maç’erıy berıy zefed. |
| Hasan : | W-Wosona ? Mı ofım se sipse x-xesl'haştep. Arış, wo kıptéfere ahar Aslan yestışt. |
| Hamat' : | ( Keguzajö ) Hı ? Ar h'una ? |
| Hasan : | M-Mıh'uştme W-Worı z\_zeç’e z\_zıa yil'ır. Y-Yegupşıs. |
| Hamat' : | Seşte |
| Hazret : | ( Hamat'e jexehaze ) Hı-hı ! S’as’erıy mıpl'ew lırıy kejenew wufay wo. Xet`a wuzşışterer, Hamat' ? Zipl'eşöhıze wakter psınç’ew tıç’emığeç’ew , maşiner hazırew téğewçörıy kutırım neteğes. |
| Hamat' : | Ye ziwnağo, şüas`orer kıjü`gurıoreba ?yit'anıy kısç’eç’ejüğehajıxerer maç’`a ? |
| Hazret : | Kıptéferer zéç’e wotetıjı. Aşç’e zıy kemıu. Yebleme başıy wotetı. Wuç’ezezew wutés mıy.. |
|  | K'os’ıs’e papç hazab mığoayaç’e kıptétexı. Qo l'ıeğeç’e yej femıyew , mır te tımğebayıme mıh'unew kıttéfağerıy sış`erep. ( Hasane yepl'ı ) |
| Hasan : | W-Wosona ? M-maqo( sehatır kıréğel'eğu ) |
| Hazret : | Hamat', sıda wuzajerer. Mış fede pçıha zeğoç’ şıağo...Şıbzeşxom yeseğeçal'`erıy Hamat' ! |
| Hasan : | Hamat' ! |
|  | Jexahax. |
| Hamat' : | ( yerağo dedew ) Qo, qo! |
| Hazret : | ( keguşüeş ) car l'ıı guş`aç’ ( yeç’ı ) |
| Hasan : | ( zeqos”ışehığew yiığır kızéqos”exı )H-Hamat' mow kaqo.( bjeme karéğaxo ,féşeyi ) W-wuzıy lajıy kıteremıquıx` |
| Hamat' : | ( sıtakanır k'éatı ) Amin ( yeşö ) |
| Hazret : | Maşine unç’ıbzer yiape pıl'ew yiğeçereğuze k'él'edejı |
| Hazret : | Minut zawleç’e yiz h'uşt. Mow serıy kısfiğah'u. ( yimış`axew unç’ıbzer yeğet'ılış, Hasane kıfişeyiğe bjer yeşte. Kıriğeh'oğer şüemaç’ew Hasane zıféğezeş ) Wuşhamıs kızxeçırer Labe mıjüaç’ ) |
| Hamat' : | Wuşhamıs fiğah'u |
|  | Hasane neh'ıbe fıréğah'o |
| Hazret : | Tiofxer zepıfenım feşç’e. |
| Hamat' : | Amin |
| Hazret : | ( Bjerdéz’eş ) Wox ! Mır şım`ağemı s”ıf s”ıqow dunayem tétır zexehajınepıy... |
| Hamat' : | ( maşinemç’e mapl'eş ) Şütec! Jüğebıl' axerıy, şütéç’( zebg’ıreç’ıx. Zağebıl'ı ) |
|  | Aslan guaw kıtél'ade |
| Aslan : | Eyy Eyy tıde şüşıexa ? |
| Hamat' : | ( koğum kıkoç’ıjış ) Sıda Aslan zıgore keh'uğa ? |
|  | Hazretre Hasanre kıkoç’ıx. Hasane zeqos”ışehığegore yiığ. |
| Aslan : | Keh'uğer keşüeşt thamater cıdedem kesışt. Maşiner téşüf. Psınç’ew oşhajımç’e şüyew. |
|  | Ştağexew, yaguç’e yizığew mezéçex. Hazret maşiner zıdeşıtımç’e maç’e. |
| Hamat' : | ( kıçehıze ) A séneguyağ, séneguyeğağguş...( yeç’ı k'él'edejı ) . Al'ırkebım rawbıtağe s’ığom sıfedeba cı ? Sıda tış`eştır Aslan ? |
| Aslan : | Maşiner téşüf. |
|  | Hazret k'él'edejı |
| Hazret : | Unç’ıbzer ?! |
| Hamat' : | Sıd unç’ıbza ? |
| Hazret : | ( yiç’ıbe téwuy ) Maşine unç’ıbzer sığotıjırep! |
| Hamat' : | Puw.. |
|  | Zecerıy mel'ıh'ox |
| Hasan : | Ha-azret ( hambar unç’ıbzer kıréxış ) F-feşüı h'un mıxeme yaxel'ıştıme.. |
| Hazret : | ( unç’ıbzexer yeşteş ) Wuzeqoç’ığa? Mıxer hanbare unç’ıbzex. |
| Aslan : | ( yiç’ıbe kıréxış ) Ma sesıyer xet yiş`ere ( rétı ) |
| Hazret : | ( yiç’ıbe kıréxış ) Feh'uştep, , pşığupşejığa ? ( kıtréz’ejı ) |
| Aslan : | Wuje wukew tede phığe ade ? |
| Hamat' : | ( l'ıh'oze ) Nepx tél'a seo , tede h'uğa ? |
| Hasan : | ( maşine maker zexexış ) K-k-kaqo ! |
| Aslan : | H'uğe tef, yit'ane zeç’ebğenen ! |
| Hazret : | Sıdeştew ? |
| Hasan : | K-k-kesı ! |
| Hamat' : | ( unç’ıbzer k'éğotıjı, kek'uwo ) Marı, marı! ( Hazret rétı ) |
|  | Maşine maker keblağe |
| Hazret : | Tumı woh'u, cı kısemtıjımıy h'uşt. Kesığax |
| Aslan : | Téç’! ( zebg’ıreç’ıx ) |
|  | maşiner kesı, kewçü. Hazret yipe yitew thamatem kıréşe. Hasanere Hamat'ere şıtağexew Batırbıy yepl'ıx. |
| Hamat' : | Wupçıha şüı sışneh'ıç’. |
| Aslan : | ( çıjeç’e yimah'e keu ) Sıd maşina mı tétır Hamat' ? Sıd maşin ? Tıde wuşıa seo ( kıkoç’ı Batırbıy k'él'eğuş ) Hı worıy wukesığa Batırbıy ? |
| Batırbıy : | ( zeç’emıy yafeğehığew ) Tede şüşeşt mo yişütekoağe k'os’ır ? |
| Hazret : | Hambarır arı |
| Batırbıy : | Hambarım xeta zıfepşeştır ? ( Hasane ape féş`ış ) mırarıba ? Sıda wo aşığum mış tépş`ehırer Hasan ? |
| Hasan : | Wo-Wos`ona |
| Batırbıy : | Kao |
| Hasan : | ( kioştır yimğotew ) S-Sış`erep. |
| Hamat' : | Sışneh'ıç’ |
| Batırbıy : | Tıde yabğeşeşta, Hamat' mo rabğetakorer ? |
| Hamat' : | mow..mow |
| Batırbıy : | Mow yazıbğuç’e rıyabğeşeç’ın wümuradığ. |
| Hamat' : | Qo h'uğeba sışneh'ıç’, k'uwe-haw kemış`ıba şıw. |
| Batırbıy : | ( neh' yimah'e k'éatış ) H'uğep, Hamat' h'uğep! Kos’ k'ohı thapş aştew mığe uşüşığer ? |
| Aslan : | Haynape s”ewuj tışüığ ar şümuradımı.S’ıfıxeme yanequ tızereç’epl'ejıştır arı neh', şö şüfeşüaşer -hapsım şükdağepl'ınır arı - Tıl'eğuze cıdedem yişüteku ! |
| Hazret : | cıded Aslan ( Hazret, Hasan, Hamat' yejağex ) |
| Batırbıy : | ( k'iğewçüğex) Zegu Apeç’e şünesıştep ! |
|  | ( Hamat'e zıfiğaziy )Kereğul'er tede şıı ? |
| Hamat' : | ( yerağow ) Çılem dehajığ. |
| Batırbıy : | Değow zepışüğefağ. |
| Aslan : | ( kegumeç’ew ) Batırbıy k'uwuşew wuxehakome... Qo mızeğegum yafeğeğurıy... |
| Batırbıy : | ( Aslan zıkféğazeş ) Neqo hamemç’e kızsewoom şüadej wudehajın fayew kısepoğeze sıd paye zıkibz’ıy wukesığa ?Aslan. |
| Aslan : | Sıdehajınew simuradığ. Aw sıç’eğojıy |
| Batırbıy : | Ara kızeseğebıwumıy wukemıwçöw jüağo yiç’ım fedew wukızfeçağer ? |
| Aslan : | Zexesxığep. |
| Batırbıy : | Zıkemğedél. Aslan ! Mıxer mış zerétetıxer woş`etıy , make yabğeunew wukesığ. |
| Aslan : | Se sipşerıl' seğes’aç’e. carı -wümıç’, wümıs, wuysewıy sıkimığehaj-zıfaoğer. Sıd silajew cı sıgu xebğeç’ıre Batırbıy hı ? |
| Batırbıy : | Néwuş ar prawléynem şızexetfışt. ( Hazret bğodehaş ) Mow maşine unç’ıbzer kaşte. |
| Hazret : | Batırbıy ! |
| Batırbıy : | Kaşte sıoağ ! |
| Aslan : | Yiml'eşöhew yet Hazret ! |
| Batırbıy : | ( Hazret unç’ıbzer kıaç’éxış Hasane bğodaha ) Worıy kaşte Hanbare unç’ıbzer. ! |
| Hasan : | W-Wos`ona ? |
| Batırbıy : | Kep`oştımıy sışıç’erep. Mow kaşte ! |
| Hasan : | W-Wunem şıax |
| Batırbıy : | ( Hasane jexahaş yiç’ıbe téwoş ) K'ix mıxer ! |
| Hasan : | W-Wos`ona ...Y-Yil'ıx (femıyaxew kırétıx ) |
| Batırbıy : | ( Hazretre Hasanre yaféğaze) cı zıseşümığel'eğow şüteç’ mış ! ( Hamat'e yeqol'`eş ,portfélıjew yiığır kıaç’éxı ) Worıy Téç’ ! ( Aslan féğaze ) Worıy wuzdeqon zıfap`orem wufit, aw pçedıj prawlinem kaqo. |
| Aslan : | Arep Batırbıy sıda nepç’ı sipfığew şıaç’e kızıç’ısemtırer ? Jı keşeğu kısemıtıjew nıbjık'um fedew sawuj wüç’ıtır ? Sıda sıpıpxınew wuzfaye şıpker ? |
| Batırbıy : | Sera wawuj yitır ? Wawuj sitığeme nex pesaow wukesıbutığenç’ıy h'unığıy. |
| Aslan : | Sıonep sıoağe şham , woş nemıç’ mı kolxozım felajerıba ? Zeç’e pışüeperas’ew wo wüzakow zéç’e pıpş`é del'ew zepharem fedew, sıdew şıtew zıkepş`ıra ? Terı tıow tibğe tıtéwojew pçegum tızerimıtım feşı, te zıy tımış`ew zımıy tırimıwasew ara wukzeretepl'ırer ? |
| Batırbıy : | -Şhagoaşe yibzeceş`ağe zıdéş`ejış maçe- zeraow sıd paye wuket'ep'ırer ? Aslan. |
| Aslan : | Worı worı sıkzeğet'ep'ırer. Serıy sıs”ıf, Serıy nerwexer siax. |
| Batırbıy : | Zıkısfemığedél Aslan ! |
| Aslan : | Seş`e sızerepfemıl'eğurer. Ar sıd paye ? Suret kızereptésxığağer cı kızesığemıy sıfebğeğuğep. Mıjöw kızdéwohaç’ı. Aw zı bızılfığej s”ıqu paye,se siğuneğu yigu xezğeç’ınew sıfayep. Wufayeme wosetıjı. Wühalel ! ( yiç’ıjınew yeje ) |
| Batırbıy : | ( k'éğewçü ) Şıblekor ! Wugşıeme wuzışüel'`ı , değuded, aw çet akıl wüap. |
| Aslan : | Wüate sıkariğel'fığeç’e wöneguya wuzıfayer kısep'`ol'`enew ? Psibl' pxetıme pxesıwtın (hans’ew şıl'ır k'éph'ote aw yawbutı ) |
| Hamat' : | Alahar woseğel'eu ,Aslan Alahar...(rimğewonew yewbutı ) |
| Batırbıy : | Keşüwt'ıpş. Keşüwt'ıpş sıoğe ! ( Aslan nebg’rişırıy ç’el'ıreç’ıx ) Şıblekor ! Bğeşten wuuç’ağepış, wumake kemıat. Arew wul'`ı değume tépl'ın Téç’ mış ! |
|  |  |
|  |  |
|  | Aslanre Hasanre k'éç’ıjı, Hamat'e kığew şıtım Batırbıy k'épl'ı |
|  | Hamat'e txamıç’aşö tewow yiç’ıjınew yeje. |
|  |  |
|  | KEWUŞ'INÇ’I |
|  | Ha şıtağem fedew Hasane awans’inem kıtél'ade. Aş yiwuj Hamat'e yit.adrebığumç’e Hazret kıkoç’ı. |
| Hazret : | Sıda tış`eştır ? |
| Hamat' : | ( yişha tél'eç’exıze) A séneguyeğağeguş. |
| Hazret : | Ter-Terew ç’apser tipşe şıtğel'edejığ, sışneh'ıj. |
| Hasan : | Şös`ona sıda tış`eştır ? |
| Hamat' : | Woş`eme seş`e. Şörı sızğewneh'uğer. |
| Hazret : | ( Hamat'e jexehaze ) Sıda wo wufemıyew te wuyedğezığa ? |
| Hamat' : | - Ahşer wümıl'emıç’ew - wuosıy...pl'eğuşt cı hapsç’esxem ğuç’ l'emıc zeraş`ırer. Sıdéleneh' siç’eleşha sımıth'ığew sijışha sıth'ıjınew sıda sızfeyağer ? Paç’em k'imıhıre jaç’em k'éhıja ? |
| Hazret : | Wuzeredéler zıdepş`ejığemıy yequba. |
| Hamat' : | ( jexeqoateze ) Sıd p'uağıy ? |
| Hazret : | -K'iğah'u, k'iğah'u wuşhamıs -p'oştığe mır, sıda cı keh'uğer ? |
| Hamat' : | Ade sıoştığeme yisşüğe t'equrıy cı sipeç’e kırafıjışt. carı nıçepere çeşım hame sıkrafeç’`ew pç’ehıp'eç’e sızç’ıxetığer. |
| Hazret : | ( yimake atığew ) Wuzşebejıştır pış`eştığeme |
| Hasan : | Şü-şüzeşımıh, Şü-şüzeşımıh ! Şö-şös`ona siç’ıbexer psınç’e h'ujuğex. Hambere unç’bzexer yimıl'ıjıxe zeh'um. Sızzéresağew sıyath'ojı zepıtşham neç’ıx. |
| Hazret : | Unç’ıbzexer yiml'ıjıxer ofa bğeç’ebıxerıy neç’ı h'uğeş arı neh' belahışxor, sışneh'ıj. |
|  | Aslan şıxıps”ew k'éha |
| Aslan : | ( meşxı ) Sıd Şüyazğewbıtışt xeba cır hı ? Şüguxer sıdew şıtıx ? |
| Hamat' : | ( keğıştım fedew ) Psım yithalerem -sıdew wuşıt- yaow yewpç’ıjıxa ? |
| Aslan : | Wumışt Hamat' acal zakor arı şüeç’ıp'e zim`ar. Aş neh' l’ıığe pxel'ıba şıw. |
| Hamat' : | Maşüe zıç’enağer mazem yidexağe yepl'ıjırep. Te kıteh'ul`ağem yiwuj , l’ıığer zıfeder woş`eja ? |
| Aslan : | Koacem tızereheoağemç’e, nepe kıttırağeh'ıç’ığem yiwuj kıtfenejığer zı: tızereş`exew tıdeç’ıjışt. |
| Hamat' : | Ar oğoşuü |
| Aslan : | ( Hamat' zıkféğazesı ) Worıy aş wuyegupşısıja Hamat' ? Tape yitew deç’ıjın fayer worı. Pşınehjç’e ç’elej s”ıqum s”ıfxer kızerebdihaşxığem yiwuj sıda wuzajerer ? Hawmıy şhaqo wüaba ? L'egu ç’etın tiş`ıme te tépl'ew tışısışta ? Aşığum zıfaye deder feteş`e |
| Hasan : | ( Aslan yiwuj yeha ) Ha-Hamat' s-se m-mow s-seo ( yeç’ı ) |
|  |  |
|  | Hazretıy mıdrebuğumç’e yeç’ı. Hamat'e yizakow k'éne. T'equre yegupşısı, Hazret yiwuj yeha. |
|  | Thamatem yikabinet. Batırbıy matxew şıs. Goşefıj k'éqoaşe. |
|  |  |
| Goşefıj : | K'éblağ, goşefıj. Wümıxabzaxew wukıtfeqoağ. Ket'ıs. |
| Goşefıj : | ( Aslan ,Batır apl'`ı rişeç’ıze ) A si Batırbıy sihade wol'eğu. A sical zıy şış`ınep se kısepl'. Şüyatexemıy ul'har t'ıu zefaş`ıştığ.. Şörıy şüzefed. Yibe thamıç’it`ow şükzedeteç’ığ. cı t'equ jı ketşejın zıt`oştım... ( keğı ) |
| Batırbıy : | Kızgureo wügukawo, aw sıda sebğeş`eştır ? |
| Goşefıj : | Kurmen sızfaş`ın, çılem demıf, tımğewnexu, si Batırbıy. |
| Batırbıy : | Wügu kısemığabğ Goşefıj, aw mıh'omış`e zış`ağer ç’esıh'umen, sıne sıwp'ıs”en aş sıbleç’ın sıl'eç’ıştep. |
| Goşefıj : | A ziwuzı zıhın , a ziğaş`er ç’ıha h'un, sihatır kel'eğu, si Batırbıy. Sıpsewow sipse xemıx, guç’eğu kısfeş`ı |
| Batırbıy : | Goşefıj mıh'un zış`ağem guç’eğu fepş`ınew téferep. |
| Goşefıj : | Qo aş fedizew sıda siç’ale yiş`ağe guşer si Batırbıy ? Yamş`axew l'ıı yawç’ewıy kıxeç’ı. Nepe sızereguarer wöate thamıç’em kıl'eğuğağeme... |
| Batırbıy : | Goşefıj wüç’ale yiş`ağer fezğeğuştep ! |
| Goşefıj : | ( zıkzebılih'ow ) A a kızgureo femğeğurer - a habz kopeçır kızereptirıxığağer arı. Aw kıpfetşejığıy Batırbıy, sıda cırıy wuzfayer ? |
| Batırbıy : | Goşefıj, sıwol'eu s”qu-s”ıqow |
| Goşefıj : | Zexazğexınew ararıba serıy sızfayer. Zéç’emıy yareş`ı (mek'uwo ) S”ıfxer siç’ale zıtrağeqodağer bızıl'fığ ! ( Batırbıy zıfeyağeş ) Wöate tham wuç’el'eqojın, wo woğursızır ! Wuç’el'eğeqoj ! |
|  | Hacet k'éha |
|  | Bınqodew şöqod, tham şüréğeçex, habzıy zakonıy şö şüa k'imnejığeme ! (psıncew yeç’ı, yawujıre guşeıxer çıjeç’e bere keux) |
| Hacet : | Sigu xewğeç’ı siç’al, sıd paye s”ıfxer zebğebg’ıxere ? Sıd paye bırsır tıxebz’ağew bg’ıbze-ubze tiyabğeşxıre ? |
| Batırbıy : | Ade sıda sış`eştır nan ? |
| Hacet : | Terezep pış`erer, Batır. Wöate yişneh'ıç’e zakow psewew şıajım wöpl'ın faye. Adrexemıy yatexer wöate yişewoğu şıpkağex. Yawuj yiç’ sical |
| Batırbıy : | Zı l’ıır cedıguybğow, l’ııbğur cedığunçew cırıy tıpsewuştme sıd paye aşığum tis”ıfxeme ğablıy, zawıy ğazabew yal'eğuğe zawler yaşeçığa ? |
| Hacet : | Şıenğer k'uwow zexel' Wufemyaxew wuşıxewkonıy meh'u |
| Batırbıy : | Şıpke , meh'u . Aw nebg’ıre minışım yap'ç’entepsıç’e yağoyığem wuzxath'oç’e sıfemıyaxew sıxewkoağ p'ıojın pl'eç’ıştep. |
| Hacet : | Yafeğeğurıy yejıxeriy yebğegupşısıştıx, yaguxer pşefın, yit'anıy afede yaş`ejıştep Batır. |
| Batırbıy : | Wül'eu zığes’eç’eştep. |
| Hacet : | A si Batır |
| Batırbıy : | Nan qo qoj. Se of sış`en faye. Sıwol'eu |
| Hacet : | A siç’al |
| Batırbıy : | Qo sıoağ nan. |
|  | Hacet yeç’ıjı. Hamat', Hasan, Hazret kıç’ahax. |
|  | Şüket'ısıx. Yape k'ézğejeştır yazremığaş`ew nepl'eğuç’e zenekokux, zım adrer yipe riğeşı şüéyığu |
| Hamat' : | ( nex yigu kızapiş`ahığew ) Marı sil'eğun (hazerığew yiığ thaper fıtrél'ha ) |
| Batırbıy : | ( yipaşha ril'hağem yece ) kolxozım wuxeç’ıjışt ? |
| Hamat' : | Zıy siof xel'ıjew sıl'eğurep . S”ıfme saopl'enç’e , wuramım sıktéhanç’e sıwç’ıtew sıkebğenağ. |
| Batırbıy : | Worıy ara Hasan ? Worıy Hazret ? |
| Hazret : | Arı koacem tıdeç’ıjışt. |
| Batırbıy : | Terez . Değow aş şüakıl téfağ. Beşıağe ar zışüen feyağer. Koacem yinape téşüxew sıd paye şüdesına ? Serıy a deder şös`on sigu yil'ığ. Aw sape şük'işığ. |
|  | Hamat'ere Hazretre zemıjeğağexew zexaxırem kığeştağexew zepl'ıjıx. |
|  | Tıde wuqoşt Hamat' sıd pış`eşt ? |
| Hamat' : | ( zemıjağexe wupçem yicewapew kıritıştır yimğotew ) Serıy ? Mow... A şıw... |
| Batırbıy : | Kızgurıoağ. Wüşhağusıy zıdepşejışta ? Çemırıy , çetırıy pşejığexa ? |
| Hamat' : | Hı |
| Batırbıy : | Kao worıy Hazret . Worıy tede zıbğezeşt ? |
| Hazret : | ( yerağow thaper féşeş ) Sowxozım sıqojışt. |
| Batırbıy : | Değuba , değu . Wo wuç’ale çan, wuzxeharem kıxepth'ışt.. Wuşıeşüşt. , sigu kıptéqoaderep. Yeceğur kemısew ç’alexerıy deşıx. Qo wüxate nepe zıy yet'`onep, aw lejığer zıtéşüxıjırem arıy nemıç’ıme yattın. Maşine wufaye h'ume wumıwç’ıt, kao, wüamp'exer zeredepşıjın kıtxebğoten. Kaşte worıy Hasan |
| Hasan : | ( thapew kığehazerığer yiğebıl'ıjıy ) Hı ? |
| Batırbıy : | Kaşte seo ! |
| Hasan : | S-Se z-zıy kıpfeshığep... Aw s-sıdmıy s-sinıbceğuxem... ( yiç’ıjınew yeje ) |
| Hamat' : | Yet ! |
| Hasan : | ( s”ıqu s”qow zeç’ereqosı ) H- Haw z-zıy arep (kızepl'eç’ıze ç’eç’ıjı ) |
|  | Hamat'ere Hazretre zepl'ıjıx, ç’eğojığexew tixinl'xer yaştejınxew stolım yeqoal'`ex, aw Batırbıy axer papkem dél'hax, karitıjırep. |
| Batırbıy : | Şümıgumeç’, prawleynem kıxetl'hajış, şül'eğu şüfedğetesçeşt. |
| Hazret : | Neqo Hamat' |
|  | Hamat'e yiç’ıjınew yeje, aw kızetéwçöj,Batırbıy zıgore rionew yije kızetréxı |
| Batırbıy : | ( Hamat'e keoğu rimğafew ) Ğogumaf Hamat' ! |
|  | Hamat'e yiç’ıjınew yeje, aw kızetéwçö, cırıy zıgore k'ionew fayew zıkzéreğezeç’ış Batırbıy yepl'ı. |
|  | Hayrç’e Hamat' |
| Hamat' : | (yigu xeç’ew ) Ye wowoy sişneh'ıç’ ! (Hazret yiwuj yitew Hamat'e psınç’ew yeç’ıjı. |
|  | mezaxe keh'u. Şıbler mawo. Woşxır kıréğaje , Batırbıy şıhanığupçem yeqoal'`e. Raziyet thapexer yiguğew k'éha. |
| Batırbıy : | Woleha mı woşxır cıdedem timışıç’ağağ. Mekur kıtriğeşıjıştep. |
| Raziyet : | ( Şabew ) Batırbıy... |
| Batırbıy : | ( kızemıpl'eç’ew ). Sıwodeu Raziyet. |
| Raziyet : | ( zıgore rionew bığedeha, aw kıfemıow ) Woşxım sıxedeonır siç’as...worı ? |
| Batırbıy : | Sızes”ıqum siç’ase dedağ L'aps’ew sıxetınır, aw cı sfel'eğujırep. Tiofxer zeşü`anex |
| Raziyet : | Batırbıy ( cırıy zıgore rio şüeyiğow yeqotıl'`e, aw kewç’ıteş , yişha zıréhaç’ı, kıfaorep ) |
| Batırbıy : | ( cırıy kızemıpl'eç’ew ) zıgore kap'`o pşüéyiğoa, Raziyet. |
| Raziyet : | ( şıhanğupçemç’e pl'eze ) Woşxım nex kıritup'şığ. Şüwne ç’aşör k'éfexışt, woşxır kıç’eşxı. Arımıy mığe wuyane fıç’eyijığep. ç’ıyijına thamıç’em yiqoaç’e kıxijırep. |
| Batırbıy : | ( cırıy woşxım xapl'eze )Arı mığıy ziy yesşıağep. Mafem mafer kıl'feze, sınemısışöw qoağe. ( zıkzeréğezeç’ış ) Wo ar sıdımıy fapş`era ? |
| Raziyet : | ( psınç’ew keğağew stolım tétıme yal'eabeş ) Mıxer wügu réha Batırbıy ? |
| Batırbıy : | ( yaperew zeril'eğurer kıxeşew ) Daxe dedex. Te k'iç’ığ mıxer ? |
| Raziyet : | ( Yepl'ıxezı ) Rénew kıpfesehıx. Woş paye se axer keseğeç’ıx |
| Batırbıy : | ( kıgurımow ) Seş payiy ? |
| Raziyet : | ( zıkféğazeş ) Arı Batırbıy woş pay. |
| Batırbıy : | ( kıgurıow ) Seş paye zıbğewlew h'una Raziyet. Yit'anıy ar p'ıonç’e yemıqu, aw keğağexer siç’asex sıonıy sış`erep,sesağep. Kaler arı aş ofşıaç’e zışıpıl'xer. Te koace çılejxem mafe kes L'eşhaç’e tızerexetır arımıy sış`erep, aw wase yafetş`ırep. |
| Raziyet : | ( txılıp'e thapexer kıfıtırél'haxeş ) Mıxeme kaç’atx. |
|  | Batırbıy thapeme yaç’atxew, yapl'ew met'ısı. |
|  | ( Raziyet keğağexer k'éştejı yipeç’e kıl'eqoate awans’enem kıtéha ) Yapew wusşısl'eh'uğem şıwblağew sıgu woredew kıxiz’ağer çeşımıy mafemıy zepımwow keseo. Zerekoacemıy ar kızdaow kısşeh'u, aw wo zım zexepxığep. Şere wos`onew k'éseğaje aw wuç’ıter ... |
|  | Aslan k'éha |
| Aslan : | Selam aleyküm Batırbıy ! |
| Batırbıy : | Aleyküm selam |
| Aslan : | Se wuksacewuy ? |
| Batırbıy : | Wünıbceğuxem yawuj wukinağemıy wukzereqoştır sış`ağe. Kaşte zawlénıyew kephığer. |
| Aslan : | Sıda zaywlénıy ? |
| Batırbıy : | Arep Aslan Hamat'e yik'up zerebğedeoağxer kızgurım`ow peç’e psı séşö pşüeş`a ? |
| Aslan : | Siğuneğu, gus’afe ayexer simfeşüaşexew kısfewoş`ıx |
| Batırbıy : | Wutémguşeıç’ew worıy koacem wudeç’ıjınew yiph'uhağeme psınç’ew kao. |
| Aslan : | Serıy Batırbıy, siçılej se sipse xet'ağ. Mış sıkşıh'uğ yiç’ıy sışıl'`ejışt. |
| Batırbıy : | Ar wügu yil'ıme değu. |
| Aslan : | Yikunıy kıtaol`ağ aw |
| Batırbıy : | Sıda wümlaje kıptıral'hağa ? |
| Aslan : | Haw, ar deder sıorep. Şabewuy kızdezeqoağex. Aw melışör thapşıre tépxışta ? Sianat'e sıkıubğeç’ığ. Prawleniyer kıstébğeguş`ağ. Çıle zeuç’e kıstépş`ıhıy zereçılew kızdebğehaşxığ. |
| Batırbıy : | Kewoş`eja Aslan değow of pış`en pl'eç’ışt wufayeme tızegurıoağa sıuy zıkzerewol'euğağer. Zı mafıy zı sıhatıy guhaguj kıpfisıanew kısequğep. Sıfay tızeğoh'unew aw... |
| Aslan : | Kezğezejığer tham yeştejı adıg’eme yao. Yikunba Batırbıy, tızereç’eles”ıquğer ? Ze akıl kedğotıjınım yiğoba ? |
| Batırbıy : | Yiğu Aslan , yiğu. S”fır xewkorer ofep, kıgrıojıme zerexewkoağer. Te lejaqo apşer tilıyep. Marı cıdedem h'ul'fığe qoaç’er tifikurep. Sadım ç’el' mekur ç’eqodejı. Mow tığe t'equ kıziç’zıjırem k'oah'o kaşterıy brigadem kadıdeç’. |
| Aslan : | Batırbıy Ape kısfaş`ew ,nıbjıy sımıştağe k'oah'or sıfeştenep aw |
| Batırbıy : | Sıd p'uağıy ? |
| Aslan : | Sıkzexeş`ıç’, serıy şhaqo siı` sil'ek'once zerıtım sişha zétım şıwblağew kolxozım sıxetış, aş fedizım sımış`ağe |
| Batırbıy : | K'oah'or p'ıığınç’e zıfebğeşöjırep ara ? |
| Aslan : | Batırbıy qo ade.. |
| Batırbıy : | Wöatıy ar yiığığ. Serıy seşte yişıç’ağe h'ume, sık'iğes”ıqow sl'ıterep nex. Wo aş wuk'iğepıwutışt ara ? |
| Aslan : | Şhac zesağer arı. |
| Batırbıy : | Kızgureo wo yaşhatétınım, wunaşö pış`ı zepıtınım wösağ. Kısfeğeğu a cıdedem wottın anat'e tiap. Tapeç’ıy tianç’e sıguğerep. |
| Aslan : | Batırbıy ? |
| Batırbıy : | Anat'e l'ıh'uxer te tişıç’ağexep. Aslan |
| Aslan : | Ar wumıo |
| Batırbıy : | ( kegubjew ) Sıoşt ! Wutişıç’ağep,zızdebğezen zıfap`orem wufit. |
| Aslan : | Kızgureo Koacem sıdepfı zerepşüéyiğor. Serıme şüzımğeh'urer sıdepl'eğojınep se a çılem. Sımıpsewuşümıy şül'eğun. Sate sıkariğel'fığep, sızwol'euç’e. (Yiç’ıbe tixinl' tıxığer kıréph'otış, fıtréz’e) Ma ! |
| Batırbıy : | Ğogumaf ! |
| Aslan : | ( yiç’ıjınew l'ebeku zıt'ıuş yez’ı ) cırıy te tızeuç’eşt Hacetıkor ! ( psınç’ew yeç’ı ) |
| Mıhamet : | Sıda keh'urer Batırbıy ? Sıd kebara mı çılem şızaraharer? Aslan sıriwtıştım fedew kısbleç’ığ. Sıda aşıy kışış`ığer ? |
| Batırbıy : | Koacem deç’ıjı . |
| Mıhamet : | Deç’ıjı wouy ? |
| Batırbıy : | Tişıç’ağep. |
| Mıhamet : | Hamat'ıy, Hasanıy, Hazretıy wuşiç’ağeba ? |
| Batırbıy : | Sıl'eğunxeç’ıy sıfayep. |
| Mıhamet : | Xeta ade wo pl'eğunew wuzıfayer, wüşıç’ağer ? |
| Batırbıy : | Kolxozım fegumeç’ıxew lejaqo-psewaqoxer arıx. |
| Mıhamet : | Pşedeç’ıj yadğehığ. Koace zeuç’exer yadédğeguşıağ, Yaanat'eme yaodğeç’ığex. Sıda cırıy ? |
| Batırbıy : | Zexaşıç’ığep neh' , Mıhamet axeme se yafesşıağer be. Yafeşöşağer nemıç’. |
| Mıhamet : | Arep nıa tıoğağer ? |
| Batırbıy : | Yal'eu yafeseğes’aç’e. ( yiç’ınew yeje ). Se fermem sıqoşt. |
| Mıhamet : | ze kewuçü |
| Batırbıy : | Arep sıda tığoaqome tél'hap'e wuzç’afeh'urer ? |
| Mıhamet : | Sıd p'uağıy ? |
| Batırbıy : | Axeme yaof tıwxığe. Yaguğu zexesxınç’ıy sıfayep. Sıfeşeı zepıtına ? |
| Mıhamet : | Yey Batırbıy ? Şıexışew kewblağ. Aş şeh'ure, şeağe pxeml'ew s”ıfeme waripeşen pl'eç’ıştep. |
| Batırbıy : | Arep Mıhamet se axeme guğe-guj yafis`anew yafesımğeğow ye sapl'ıze zığewneh'unxew ara kızerepş`şüeş`ırer. Sağeşten , sağedeon , yamuradew kızjexehağex. Ar sl'eğuze sıkzeç’ereqonıy ? Haw ( yiç’ınew yeje ) |
| Mıhamet : | Mow ket'ıs. |
| Batırbıy : | Yikunba sişha zerağewuzığer ? Tıwxıjığe sıoğağeş. Tıwxığıy. |
| Mıhamet : | ( yimake atığew ) T'ıs ! |
|  | Batırbıy femıyaxew k'éğezejı, met'ısı |
|  | S”ıfım mıh'un gore yiş`ağeme çılem depfınır , yabğewbutınır k'inep. Aw yixewkonığe zıdepş`ejew kebğezejınır, yişüağe k'iğaqow s”ıfı pış`ıjınır neh' k'in. Aw ararıba te tızfebenen fayer. |
| Batırbıy : | Mıh'ume ? |
| Mıhamet : | Pş`ışt ! |
| Batırbıy : | Pş`ışt ! Iıı... |
| Mıhamet : | Arı Pş`ışt ! Thamate ph'ent'equm xetıy tésişüşt,aw wuzerétésışt şııç’er... Wo wüakıl zakoç’e wuzfayer pş`enew şıtep. Koacedesxem yaoştımıy yegupşıs. |
| Batırbıy : | Se nepe sış`ağer çılem kızdişteşt. |
| Mıhamet : | Kıbdişteştep. Se yape sızeritew kıbdézğeşteştep |
| Batırbıy : | Aşığum worıy sızexepş`ıç’ığep, Mıhamet. |
| Mıhamet : | Wuzexesşııcıştep yiç’ıy, kıbdezğeşteştep. |
|  |  |
|  | Cırıy yil'es téş`ağ. Gubğem yit traktorine brigadem yiwçüp'e. Hacet pşereh'eqow tét. Meaçe-l'açe. Çıjeç’e traktor makexer keux. Mıhamet kıtéha |
|  |  |
| Mıhamet : | Wümafe şüı Hacet . |
| Hacet : | Thewöğepsew , Mıhamet k'éblağ |
| Mıhamet : | lepsım yime aşüı gubğem yizı pış`ığ. Thar yetağ zışxırem. |
| Hacet : | Bow wozğeşxın, aw cıreç’e hazırep, mow ket'ıs. |
| Mıhamet : | Aşığum psı çıa kıset. |
| Hacet : | Wumıl'apemı zıaj. cıdedem şıps kesşıışt. |
| Hamat' : | H'unba ade. Batırbıy mış tétew yaoağetıy... |
| Hacet : | Serıy aş sés’es’enew zızğehazırığew sıpepl'e ( çıjew a yeş`ış ) Morarı traktoristme yaxet. |
| Mıhamet : | Sıda wügu zerébğağer, Hacet ? |
| Hacet : | Wo wosım`ome xet ar yes`on, Mıhamet ? Ofır, ofır kolxoz ofır yeo nex, yiwnağuy serıy tıkriz’ejırep. T'ıgurıgum fdew sine kijıwuç’ew yikunba sizakow sızereş`ağer ? Yejır arıme çeşıy mafıy wunem k'éqol'`ejı xerep. Kulıme yanısıy tığose kısfegupjıpıy - caş neh'ıbe si Lobe ğol'ıjaqo kıpfezğeqojıştep, yikeşeğu bıleç’ığew ç’ale wüaş, k'éğaş- ade terezba yaşha yadğewceğujığ. Serıy t'equ siqoaç’e yitew sabıy s”ıqu gorıy sik'oç’ kıtét'ıshanew sıfay. Sıneteup's’esı yikunba kızeresxığer ? |
| Mıhamet : | Yikun yikun Hacet |
| Hacet : | Arı Şıham, nepe k'işağapemıy zerişen wune tiap. Zıxiş`ıç’ıştır zéç’e k'işağew del', qo zajerer sış`erep. cı s”ıfıxem yapsewuç’e h'uğerıy wol'eğu. Yes`ogore sibzegu aşüığe kıténejığep. Yes`orer kurew kıriz’erep. Meşxı...ç’éajı |
|  | Kamış ç’ehıxer yiığew Hasane k'éha |
|  | Arep şı hade wutésa, sıdew bere wuketığ ? Psır jawum ç’eğewçüy warze k'éğet'ıl'eç’, armırmı dunayer mestı. |
| Hasan : | W-Wuumık'uw, wümafe şüı Mıhamet |
| Mıhamet : | Thawöğepsew |
| Hacet : | Kışütékuwemıy yerağow şöş`e, şümafe çeş h'urep. Ph'erıy sıwxığ.mezım qorıy kaşe |
| Hasan : | Kao zakuy te tıhazerba ( ph'ent'equ ç’ehew şıtım téğoal'ha ) |
| Hacet : | Sıda ade ? Çıbl kemışew , neh' ph'e pıtao k'iwupç’. |
| Hasan : | Wo-Wos`oştır w-wos`ona ? |
| Hacet : | Qo sıoağ ! ( psı rasır tıriç’enew zéğehazerı. Hasane ç’eth'u. Kızérefeç’ıx. Mıhamet meşxı ) |
| Hasan : | ( kıçehıze ) M-mıhamet M-mıhamet ( yeç’ı Hacetre Mıhametre meşxıx Hasane k'éğezejı ) W-Wos`ona , M-Mıhamet ? Yiko tıkrifeç’ırer ofa yanıy arı nex ( Hacet psı tıriç’en fedew zızişerıyem Hasane yeç’ıjı ) |
| Hacet : | ( Mıhamet psı ritıze ) ç’elej şıağo, semerkewuşxıy xel. |
| Mıhamet : | ( psım yeşöş ) Psım fedew wal'eğu Hacet. |
| Hacet : | A samıl'eğuştımıy zıgore kısç’erısew kesl'eğujığağotiy. |
| Mıhamet : | Arıy kepl'eğujın, aw yit'ane -şüı sal'eğun faye- p'ıow wuk'éjeşt. |
| Hacet : | Saşejınç’e sıguğerep zıoağağe pşeşejım fedew , ar kesıml'eğujın sışüeş`ew serıy sigu qodığe. |
| Mıhamet : | Aştew wumıo Hacet |
| Hacet : | Sımıo h'una ? Marı sezğaorer kaqo ( ape yeş`ı ). Sıfedeguşeı. Yate wufiğadew kopl'ı, Tham paye sıféu, caş neh'ıbe séjejınew siqoaç’e kızerimhıjıştır. |
|  | Şal'er yiığew Batırbıy k'éha. |
| Batırbıy : | Nan! ph'eçeyim psı yita ? |
|  | Hacet Mıhamet deguşeı zifiorer kıriğeç’ew ne féş`ı. Batırbıy k'éğezejı |
| Mıhamet : | Batırbıy... |
| Batırbıy : | Sıd Mıhamet ? |
| Mıhamet : | Sadım ç’el' mekur k'itşıjın fay. Mafe woşüıxer tımğefedaxe h'uştep. Nıçepe mezağo çeş dexeşt. l’ııjew desxem make yadğeunış, nef keşıfe... |
| Batırbıy : | Değu ded. Sehat nıkoç’e mow kesıwxınış, aş yiwuj sihaşt ( yeç’ı ) |
| Hacet : | ( koğum kıkoç’ıjış ) Ade Mıhamet ? |
| Mıhamet : | Jı keşeğu kıtitırep.. |
| Hacet : | carıba serıy kısşış`ırer |
| Hacet : | Wumıgmeç’, Hacet moxeme cırıy ze saxehajınış, kezğezejışt. Nepe bılesımğeç’ew sıdegu`şıeşt |
| Mıhamet : | Hacet pşereh'ınew réğejejı, meaç’e-l'aç’e. Beşışxo yiığew Hamat'e kıkoç’ı. |
|  | Selam aleyküm Hamat' ! |
|  | Hamat'e kemıguşıew stolım yeqoal'`e |
|  | Zıgore kaoba ziwnağu. Wübze yiwbutığa ? |
|  | Hamat' ( ne ayeç’e k'épl'ış ) Qo ! |
|  | Mıhamet meşxış yeç’ı. Stol ç’ehew tétım Hamat'e bğodet'ısha, Yiworze peoj zışéxı caşö tél'eç’ıhe. Yiç’ıbe cemışxır kıréxı, stolım aşç’e téwo. |
|  |  |
|  | Wüşxeğu kesığ ara ? Pşıkonef ? |
| Hacet : | Hamat'e zéwşefı |
|  | Hazırep, pşıkonef, t'equre yej |
|  | Hamat' ne ayeç’e k'épl'ı |
|  | Hazırep ! |
|  | cemışxımç’e Hamat'e stolım téwo - kaşte zıfiorer kıriğeç’ew - |
|  | Arep kale restoran pışüeş`a wuzç’esır ? Wuktéwow (Yeç’ış lağer yiığew kıkoç’ıjı ) Yikunba sızerebğeğusağer, ze keguşıejba ? Yil'es meh'uş wümake zexetxığep. |
|  | Hamat'e zéwşefı -sığaşx-zıfiorer kıriğeç’ew cemışxımç’e stolım téwo. |
|  | Arep serı pışüeş`a kereğul'ew mış wukezığeqoağer ? Melaç’e wul'`e h'ume moştew wuket'ısı,armırme ( Hamat'e yipaşha leps lağer réğewçö ) |
|  | Hamat' e k'émıpl'ew zıréğezeç’ış . Xea aw lepsım yistığew kızeşel'etı. |
|  | Wuzeqoç’ığa ? |
| Hamat' : | Se sızeqoç’ığemıy sış`erep aw worı kızgurım`orer |
| Hacet : | Yewupç’ wüç’ale |
| Hamat' : | S”ıfxer kızdiğehaşxığem yiwuj kezğeş`ağem ruler sıığığ, jı ( beşır tıréğewoş ) marı kıs`aç’il'hağer. |
| Hamat' : | ( lağem yitır fiğewçüsıy ) Ade se sıda aş sızerexetır ? |
| Hacet : | Worıy aş wuneh'ışüa ? |
| Hamat' : | Ara ( lağer yeştejı ) Aşığum a nex mışüım yiş`ığerıy pışxınepşıtın ( öxıjı ) |
| Hacet : | Wol'eğoa, wol'eğoa yiko fedekabzew zeregurker ? |
| Hamat' : | Tzefeden tıome , tızıl' |
| Hacet : | Ade arıba , se sışüşışeptıy, zıfayer kısiş`ağ |
| Hamat' : | Aş fedizım ar yegupşıse pşüeş`a ? ç’ale, feğeğu, pşıkonef. |
| Hacet : | ç’ale aw sate yimış`en yeş`e. Mow kıtéğewuçü lağer. |
| Hamat' : | Wumışxınew p'`oğağba ? |
| Hacet : | Sımışxıştımıy siaha sipaşha yeret. |
| Hamat' : | ( lağer kıtréğewuçöjı ) Qo h'uğe tızeğeşüıj. Pşıkonef. ( yigu keç’ıjığew ) Ze ze ze ( Yeç’ı beşrebım ark t'equ kırinejığew k'éhı) |
| Hacet : | Sıda mır |
| Hamat' : | Zımafe ç’aleme kıyalıjığağ ( kıtréğewçö ) |
| Hacet : | Ux. Semğel'eğu' Ux arı tıztéqoadağer... Tıkil'eğunış... ( Hacet uxijınew yeje. Hamat'e ç’eğojığew mace ) Nısedax ! ( mow kaqo kıriğeç’ew a yeş`ı , Hacet k'éğezejı ) Tadej sıqojıme ...( kıéxı yiç’ıbe réğewçö ) |
| Hamat' : | cı tızeşüıjığeba, pşıkonef. |
| Hacet : | Qo wo sıwoşüıjıştmıy a thamatem séşüıjıştep. |
| Hamat' : | A beşew p'`ığımç’e sıd paye aş yipşe wudemıwore pşıkonef ? |
| Hacet : | Hı wüdiğawome, wudewon ( maşxe ) |
| Hamat' : | Maşine make keu. Hazret k'él'ade. |
|  | Batırbıy mış şıaba ? |
| Hazret : | ( a yeş`ış ) wode morarı ( yeç’ı ) |
| Hacet : | ( Hamat'ew şıxew şısır k'él'eğu ) Séneguye, Hamat' ç’ıp'e değu kıxebğeşığew s”ıf kıbdimış`ew zewoğath'eç’e |
| Hazret : | ( yişxen zepimğewow ) Setxe ded . Sıda sızğegumeç’ırer ? Jı kabzem sıxes, sışxıştır hazır sızegupşısınıy şıap. cenetım sis. Aw worıy wul'`ew sl'eğurep. Thamatem yimaşine wuriğet'ıshajığeş, Modıç’e şöéçe, mıdıç’e şükeçejı, Şüzşeşöştew, şüzışıth'eştım şeh'ure gupşıse şümıaw şüxet. |
| Hamat' : | Ye wowoy Hamat' se wuksemıh'oaps. Kısfirıkuğep wumıo. Zığehıyap'e kısitırep, rénew saç’b desew k'éseşeç’ı. Adem sıdel'. |
| Hazret : | Wöseğağ. |
| Hamat' : | Aw mıdrem yiç’ıjıç’ew sfeh'uştır sış`erep. Wuşhağu kısfeğotırep. Sés”es”enış zıfezğegusen seo şıham kızerızğeç’ıştır kesıwgupşısışürep. Nexıbemç’e sımışxew sıxet... |
| Hazret : | Hacet k'éha |
|  | Ket'ıs Hazret, şeceğoaşxe wozğeşxın. |
| Hacet : | Batırbıy yia apl'eç’ımç’e yil'eç’ıze k'éha. |
|  | Batırbıy rayonım k'iç’ığexew kıwajex. |
| Hazret : | Marı cıded ( Hamat'e yepl'ış ) Sıd Hamat' zıwoağath'a ? |
| Batırbıy : | Hamat'e cemışxır lağem réz’eş, zıréğezeç’ı, Batırbıy yepl'ınew femıyew. |
|  | Nan serıy sışxın t'equ kısfıtéğewuçü ( yeç’ı ) |
|  | Hamat'e Batırbıy kıdet'ısınew fayepış keteç’ıjı. cemışxırıy yeştejış, ph'ent'equ ç’ehew şıtım tét'ısha |
|  | Ade sıdew maç’e pışxırer pşıkonef ? |
| Hacet : | Wüç’ale yeğeşx |
| Hamat' : | Batırbıy k'éhajı |
|  | Ade Hamat' sıdew şıexew wuşxağ. |
| Batırbıy : | Hamat'e zewşefı, k'épl'ırep. Mıhamet k'éha. Mıhametre Hamat'ere yanepl'eğuxer zetéfex. Hamat'e zıdréğezıç’ı , Mıhamet meşxı, Batırbıy şxerem bğodeha. |
|  | Batırbıy |
| Mıhamet : | Nan mıhamet yişxın |
| Batırbıy : | Haw cıdedem sıfeyagop. |
| Mıhamet : | ( ç’ereha , şefew ) Yüoğe zışımğeğupş Mıhamet. |
| Hacet : | Batırbıy |
| Mıhamet : | Sıd Mıhamet sıwodeu. Nıçepere ofır arıme marı cıdedem çılem sıdehajış, zeç’emıy make yadğeuşt. Traktorxerıy kûxerıy kadğehazerıştıx |
| Batırbıy : | Hacet keguzajö - yimığeç’, yeu -zıfiorer kıriğeç’ew Mıhamet a féş`ı |
|  | A Batırbıy ( zepişew ) A şıww Mafe kes kısfağepıte... Se ar wos`onç’e kıstémfenç’ıy h'un aw.. |
| Mıhamet : | Kao kao wuzğegumeç’ırer Mıhamet |
| Batırbıy : | A şıw sızğegumeç’ırer ( Hacet ç’e mapl'e, adremıy kaoba zıfiorer kıriğeç’ew a k'éş`ı k'éuşaşe ) Wüane... |
| Mıhamet : | Sıd tane zıgore k'éh'ul`ağa ? |
| Batırbıy : | Haw haw zıy k'éh'ul'`ağıy şıap aw Hacet |
| Mıhamet : | Marıba tane( yece ) Tan a tan |
| Batırbıy : | Hacet kıl'eqoate |
|  | Tan sıda wuzğegumecı'rer ? |
| Hacet : | Zızaku sical sızğegumeç’ırer |
| Batırbıy : | Kaoba ade sıda ? |
|  | Hamat'e yithaqume ç’ğezeç’ığew kedao |
| Hacet : | caş neh'ıbere séjejın sl'eç’ıştep. Nıse sişıç’ağ nıse ! |
| Mıhamet : | Arı Batırbıy yikuşt wöane yizakow kızerihığer. Wühayr xepl'enç’e yiğu, wuç’eles”ıqujep . Kolxoz ofım nemıç’ew ç’ale zikemışer zegupşısen fayıy şı`. |
| Hacet : | Wo pışhaç’e wufemıyemıy, se zekonığem sézeşığ. |
| Batırbıy : | Nan serıy ar sışeğupşe zışüemğeşı ( ketecış ) Ze mığe tıwxımı, yit'ane bep kenejığer ( yeç’ı ) |
|  | Maşine maker uqotıze keu. |
| Hacet : | Qo carı ar woosı ... |
| Mıhamet : | Se aş cırıy sıdeguşeınew şıt, Hacet wumugumeç’ ( yeç’ı ) |
| Hacet : | Ye wo woy guş |
| Hamat' : | ( yipeç’e kıl'eqoate ) A ayem nep-néwış yiogore l'epkınçew tıkiğeneşt. Se seş`e aş cınesı zızfıril'eşöhırer arı. A ofım se sıxemıh`aw k'iç’ın şıap |
| Hacet : | A pşıkonef a kurmen sızfeh'un , Alahar woseğel'eu ,aşç’e pış`eşün şıame , koğum wukomıhaj, Siçemıj xeğeqoad wufaymıy ar zeşüex. |
| Hamat' : | Wumıgumeç’. Hacet , se sıorer seş`esı seo. ( beşır tirğawosı yeç’ı ) |
|  |  |
|  | KEWUŞ'INÇ’I |
|  | Hamat'ere ,Hasanre kıkoç’ıxeş, awanss’inem şızeoç’ex |
|  |  |
| Hamat' : | Wüpçıha şüı Hasan |
| Hasan : | Thaw-wöğepsew Hamat' |
| Hamat' : | Wuğeç’ereç’ağew tede wöjağa ? |
| Hasan : | y-yaşağex. Z-zaxedğenen nıa. |
| Hamat' : | Kaqo kıwaoağa ? |
| Hasan : | Kısaoğep aw z-zeç’erıy maqox. |
| Hamat' : | Ade kıwam`oğemı zemjeğexe haç’ew , upş`e kıpfaş`ew waxeçöh'oşta ? |
| Hasan : | Yikunba z-zızeredğegusağer Hamat' ? |
| Hamat' : | Yikkuştep, yikuştep, Hasan. Kıtfeyağexemı kıtaonıy. Ade zıfayer rağebleğağexıy. Haw tıxehaştep. Aş neh'ışüı, mode Şamset yidej tığaqu. Suret s”ıqur nex sımace dey keh'uy kalem wraçıy kıfraşığ yaoağ. Tıkç’ewpç’en. |
| Hasan : | M-m odıç’e çıler th'ejew zexesışt. Te.. |
| Hamat' : | Şamset yişüuğew bufétım tésı zeh'um çeşıy-mafıy yawne wüç’ıjıştığep, cı ? |
| Hasan : | Tıdehamıy woleha değum |
| Hamat' : | Neqo ( kohajıx ) |
|  |  |
|  | Şamset yişagu, aw -bufet- zıfiow zıtétxağer kel'eğojırep. Mezağo pçıh. Suret txıl'ır yiığew kréslem yis.Yecerep tégupşısıç’ı. Şamset aş l'epl'e . Çıjeç’e keşö woredır k'éo. |
|  |  |
| Şamset : | ( t'equre woredım ç’edeuç’ı ) Lejığe uxıjınır zeretıwxığem feşç’e nepe Labe uşöm usıx. Meçefıx, şéşöx... (Suret ziy k'iorep ) Wupşığeme Suret neqo wunem tiğehaj... |
| Suret : | Haw nan , sıfayep. Jı kabze şıağom cırıy t'equre tıxeğes. |
| Şamset : | Sıda mış fedizew wuzegupşısırer si Sur ? |
| Suret : | Maç’a nan wuzegupşısınew şıar ? |
| Şamset : | A sis”ıqu wunıbjıç’e dedew arew wügu bğeqodı h'una ? Serıy Serıy sewğeguajı ğeş`eğona wunağo wümısıjıme ? Woş fede acımıy ar kıyah'ul'`e. Sıdew pış`ın Tham aştew yioğağ. |
| Suret : | Sigu qodırep. Sıda zıfeqodıştırıy ? Wo wupsew, siç’alıy yişü'uğ, qo se... |
| Şamset : | A si Sur wuzeresmacer zı takike zışıbğeğupşeme h'uştba ? Tıhapşıre sıwol'euğ aş wuyemgupşısınew ? Wıh'ujıpeştmıy zıbğeh'ujıştep. |
| Suret : | ( keğış nım zıjexez’e ) Xet kıs`uç’ağemıy sışüethamç’ew , sışüenasıpınçew kısepl'ı. Kızdécağe pşaşeme tığoase saoç’ağetıy axemıy yagu kıstéqodağew yaoy kıstéğağex. |
| Şamset : | Serı serıguş zéç’e wozış`ağer,sis”ıqu. Nasıpışüo woseş`ı sışüeş`ew sıguğağe şıham... |
| Suret : | A nan bleç’ığaxew kezımğezejıştım wutéguşeıjınç’e sıd yişüeğej... |
| Şamset : | Ye wowoy sis”qu. Wuzşıtéfeştırıy, wügu zışıwızıştırıy nasıpım wuzşiatıştırıy pşıeştığeme... Nat'eç’e wuzewtenç’ırem, kıbgurıoşt kodıy nıap. |
| Suret : | Şügu kısfeğow zeç’e sıd paye şükısepl'ıre nan ? |
| Şamset : | Sıwopl'ıxerep, si Sur, aw nı pıstewumıy yal'fığe yaşües”ıqu zepıt, sıd fediz yayınağe h'umıy yaşüe sabıy |
| Suret : | Haw nan , arep aştew wukızıç’esıfeşıtır. Kızgureo se, guşabe serç’e wuzh'uremıy sıpşüe sakatew, wügu kıstéqoadew wukızısepl'ıç’ıy sel'eğu. Aw se xetıy yigu kıseğunew sıfayep. Sıfayep nan, sışiç’ağep. ( keğı, wunem yehajı ) |
| Şamset : | Ye wo woy sis”qu, wusşomtıhamıç’e h'una ? Xet wo cı wurişıç’ağeja, wusımacew ç’alıy peç’esew ? cı şébğejenış wuşüzabew kephınır tıhamışqeğeşxoba ? |
|  | Hamat'ere ,Hasanre kıkoç’ıx |
| Hamat' : | Wüpçıha şüı Şamset ! |
| Şamset : | Thar raze kışüfeh'u, şük'éblağex. Şüket'ısıx . |
| Hamat' : | Sıdew şüşıtıx Tham yiome ? Sures’”ıqurıy sıdew şıta ? Kalem wraç k'işüşığew zexetxığe, sıd kırioağ ? |
| Şamset : | Jı yiğotırep. K'éazenxew dığeqon fayew yeo |
| Hamat' : | Ade wögupşısıja ? Bığeqoşt. |
| Şamset : | Serıy aş sıfay şıhayem, yejır kısfıtéğanerep. -ç’aler sıdew h'uşt, worıy wüzakow wukisneşüşıtep-yeo |
| Hamat' : | Ar h'una ziwnağo beğon? Terıy tinaa kışütédğetın, şüzxesırıy adıg’e habl. |
| Şamset : | Thawöğepsew , bow tışüferaz , aw pşaşe mığom sıfıgurığaorep. - mafe kesıy bğegumeç’ı zıh'urem çılem desxemıy wawceğuşt - yeo. |
| Hasan : | W-wos`ona terez wuorer, Şamset. Y-yikun mıhamel aşüıy wüwune şıtşxığ, yikun h'oh'uy şıt'`oağ. cı wutşığupşejın h'una ? |
| Hamat' : | Şıblekom kıfiğezejığeba ? |
| Şamset : | S”ıfıber zel'eow , zımıy yeml'eujıre Alahtalem fiğeğunep, aş lıyew kıtixığer. Se nıbjıy s”ıf sébg’ığep, aw ye pış`ağew şüım wuşımguğ. |
| Hamat' : | Xet yiş`ere aşıy pışıl'`ır ! Marı yil'es meh'uş koacem zıdeç’ıjığer, zıdıxetırıy s”ıf yiş`erep. Kebar zefeşhafxer kırahaç’ıx. |
| Şamset : | Tham kızdimıç’ıjın yeh, a nepençer ğazab tixiz’ağ. A serı serı guş zeç’e zilajer, aw... Anteğur blağe, wunesıjırep nex. |
| Hamat' : | Ade thamater zıç’ıy kışüfıdehaw h'ureba Şamset ? |
| Şamset : | Yewowoy sıd paye cı kıtfedehajışt ? Mafe kes kızereçeştığe l'ağor xeqoç’ejığ. |
| Hamat' : | Ar h'una ? Çılem yipaşeba ? S”ıfıxeme yaxehan, yaş`ıç’e-psewuç’e zeriğel'eğun zeriğeş`en fayeba ? |
| Hasan : | Bow woth'ejım Hamat'. Wuumç’ağexe fedew wukeguşeı. Aş zegorem wupewçüjığew şıtıme guç’eğu kıpfiş`ıjın p'ıow wuşımguğıj. Şıl'ıçığu ay yiar Batırbıy çeter kıpfirixışt. |
| Hamat' : | Yewowoy sıd guşer Batır aş.. |
| Şamset : | Ar şümıo. Bow bow ç’ale çan Batır şıpk ! Tinasıpç’e thamate tfeh'uy çıler kıatıjığ., tıdişıjığ. - yeşöap'e yeşxap'ew dedğetıştep - yiuy sibufet zefariğeş`ıjıy serıy gubğem sıriğehağemıy , sigu yebğerep. Koacemç’e nex değur arı ar zegupşısırer. ( nex keneşh'eyiğew) mıjeöw wapeç’e wuz’ırem wuoç’ejı yao . Se zesımş`ejığe zıy kıseh'ul'`ağep. |
| Hamat' : | ( kıgurıoağew ) Yanasıp zexel'ığeptıy aşığum aştew h'uğağe. Aş paye guıj kışüfirianew şıtep nıa . Nasıpım kızşiğezeştırıy pış`exeştep, Şamset. Fesıdexenep yinaa kışütırimığetew. Kıseremdeuy yerepl'. Woleha - bilaha |
|  | Hazret psınç’ew k'éha |
| Hazret : | ( Hamat'e zıféğaze ) Hamat' wügu xemığeç’ew , mow koğum koah. Mı ç’ıp'em wo würişıç’ağew sıl'eğurep. |
| Hamat' : | Zeqoç’ığa seo mır ? Sıda kızexiohırer ? |
| Hazret : | Hamat' tızemığenekokow was`orer şıe |
|  | Batırbıy kıkoç’ı |
| Batırbıy : | Şüpçıha şüı |
|  | zemjağaxe Batırbıyew kaxehağem raoştır yamş`ew zetékağexew kewçüx. Hamat'e zıréğezeç’ı |
|  | Şamset Suret kısfiğeç’ |
| Şamset : | Hıı |
| Batırbıy : | Kısfiğeç’ Suret |
| Şamset : | cıded Batırbiy ( wunem yeha ) |
| Batırbıy : | ( Hasanere Hamat'ere zaféğazeş ) Sıda şö mış şüzfedesır ? Nepe timefeç’. Zerekoacew klubım yequx. Hawmıy şö çılem şüşışba ? |
| Hasan : | Suret şıl' yaoağetıy, z-zedğel'eğun tıç’ewpç’en tıuy t-tıkdehağağ. |
| Batırbıy : | Sıd paye wo zıbğebıl'ıre Hamat' ? |
| Hamat' : | ( kıfemıpl'eç’ew ) Sıbdeguşeırep. |
| Batırbıy : | Nepe wukızdemguşeımıy newuş wukızdeguşeıjın. Tıde sıphıjına . Aw çıler zıdaqorem şüqu, yawuj zık'işümğan. Mow ze t'equıy şüşha şıjüğezıy seo. |
| Hamat' : | Mı thamıç’exer zeç’emıy gum ranejığex. Sımacıy yaı. Woş tıfedep te guç’eğugorıy tıxel' |
|  | Suret wunem k'éç’ı. S”ıqu-s”ıqow Batırbıy kıbğodeha |
| Batırbıy : | Wüpçıha şüı Suret ! |
| Suret : | Thawöğepsew , Batır...Batırbıy ! |
| Batırbıy : | Sıdew wuşıta , sıdew wülajer Suret ? |
| Suret : | Ziy silajep. |
| Batırbıy : | Ade sıd paye mıxeme wağeayew şısxa ? |
| Suret : | Wukısfaya Batırbıy ? |
| Batırbıy : | Arı Suret, aw ... ( Hamat'e dejç’e mapl'e ) Hamat' |
| Hamat' : | Sıbdeguşeırep sıoağıy |
| Batırbıy : | ( Suret zıféğezejış ) ç’aç’ew wos`on Suret. Wusşenew sıkeqoağ. |
| Suret : | ( kıgurım`ow ) Tıda sızdepşeştır ? |
| Batırbıy : | Tadej |
| Suret : | Sıdewşıtew.. Şöadejıy ? |
| Batırbıy : | ( yigu yil'ır zanç’ew kıfemıow ) Aşıw Tane sışiğeajırep. Yizakow yisın yidejırep. Ğuse yişıç’ağew yeo. Çeşıy mafıy sıthaqume us. caş neh'ıbere serıy yithawusxe zexesxıjın sıl'eç’ıştep. Wufesşenış yije zetrézğeubeşt. |
|  | Batırbıy k'iorem dıriğaştew Hamat'e yişha yeş`ı |
| Suret : | ( kıç’eştağew ) Sıda p'ıorer Batır ? |
| Batırbıy : | Zıkefap |
| Suret : | Wukızdehaşxa ? |
| Batırbıy : | Haw. Sıbdehaşxıxerep. Marı mıxerıy sişehatıx. ( Hamat'e yidıç’e mapl'e ) Sateş şıpkerıy sışehat. |
| Hamat' : | ( kıdriğaştew ) Arı Suret serıy sışehat ! |
| Suret : | P'ıorem yegupşıs. Batırbıy ! S”ıfxemıy zexamığex, kızdemığehaşxıx. |
| Batırbıy : | Nepe wumıhazırew arıme néwuş pçıha sık'éqol'`eşt. Neqo Hazret ( Batırbıyre Hazretre ye'ıjıx ) |
| Hamat' : | Kewuçü sişneh'ıç’. Sıwoşüıjışt. Kewuşü (yeç’ı Hasanıy aş yiwuj yit ) |
|  | Suret yipeç’e kıl'eqoate. Neh' zıréşı. T'equ-t'equze guşüer yinequ kıç’aha. Zeredünayew Apl'`ı rişeç’ew yiaxer zeç’éxı. |
|  | Şamset wunem k'éç’ıjı |
| Suret : | ( Şamset zifeğaze ) Nan ! ( Yanere yiph'ure apl`ı zeraşeç’ı ) |
|  | Çıjeç’e keuştığe keşö woredır nex leşı keh'u. |
|  | Şamset wunem k'éç’ıjı |
| Suret : | ( Şamset zifeğaze ) Nan ! ( Yanere yiph'ure apl`ı zeraşeç’ı ) |
|  | Çıjeç’e keuştığe keşö woredır nex leşı keh'u. |
|  |  |